Setiap lebaran tuh aye amaa keluarga kaga pernah absen ama nyang namanye bikin ketupat. Kalo lebaran tuh ketupat nyang kite bikin kaga pake kompor tapi pake kayu bakar. Soalnye pan bikinnye sekali banyak trus ramean tuh keluarga besar, udeh gitu ngirit gas juga. Untungnye di rumah tuh masih ade tanah kosong, kalo kaga mah boro-boro bisa bikin dapur buat masak pake kayu bakar. Momen kaya gitu tuh nyang paling dikangenin, kangen ngumpul barengnye nyang kaga bisa dilakuin tiap hari. Walaupun keluarga kite pada kaga pulang kampung, tetep aje sibuk ama urusan masing-masing. Nah biasanye tuh masak kaga sehari 2 hari, bisa seminggu kalo emang masakannye banyak.


Elu pade doyan ngebadog buah kagak? Walaupun kagak doyan buah, kite tetep ngebadog entu makanan, ye! Aye sebenernye mah kagak doyan sama buah, tapi aye tau kalo ngebadog buah itu kudu wajib mesti! Kite kagak doyan, tapinye ngebadog entu buah bagus buah tubuhnye kite. Buah entu selaen banyak macemnye, banyak juga manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Nah banyak bener kan manfaat dari ngebadog buah? Tapi badog buahnye jangan berlebihan ye!


Sekitar akhir taon 2019, aye ngerasa sakit perut yang luar biasa bener. Karena aye ngerasa sakit bener, aye pun bilang ke enyak dan babeh. Abis entu, enyak dan babehnye aye pun langsung bawa aye ke rumah sakit. Tapi karena gejala yang aye alamin entu terkait dengan beberape penyakit, akhirnye dokter kesusahan buat diagnosis dan butuh make teknologi canggih buat meriksa dan dapet diagnosis yang tepat, misalnye pake USG. Enyak dan babehnye aye pun sepakat buat gunain USG dan periksanye di beberape rumah sakit, biar bisa dapet diagnosis yang akurat. Tapinye, jelas aje entu butuh biaya yang gede. Untungnye, enyak aye jago ngelola duit. Enyak aye sejak lama udeh nyiapin dana darurat buat sewaktu-waktu keperluan mendadak, contohnye kayak begini nih. Akhirnye aye pun bisa diperiksa pake USG di beberape rumah sakit berkat enyak aye yang udeh nyiapin dana darurat.


Sekarang ini televisi udeh menjadi salah satu kebutuhan yang cukup penting untuk dimiliki setiap rumah. Selain berfungsi sebagai media hiburan, televisi juga bisa dijadikannye sebagai sumber segala informasi. Kagak heran jika setiap rumah kini sudah memiliki televisi masing-masing. Bersantai bersama keluarga dengan menonton televisi juga bisa menjadi salah satu ide menikmati liburan atau akhir pekan yang murah meriah. Kalo zaman dulu tuh sedih bener dah, hiburan cuma radio aje, jarang ada yang punya tv. Tapi kalo ada tetangga yang bae dan punya tv nikmat dah tuh ntar nontonnye rame-rame. Jika diperhatikan, seiring berkembangnya teknologi, perangkat elektronik yang satu ini memang selalu menjadi salah satu media hiburan yang cukup menyenangkan. Banyaknya program yang tayang di televisi menjadi daya tarik tersendiri.


Sebenernya awal mula dibikininnye senjata tradisional tuh sebagai alat buat pertahanan diri. Karena emang dasarnye orang Indonesia nih pada kreatip jadi senjata ini tuh bentuknye unik dan beragam. Sekarang bisa dijadiin warisan budaya dah tuh. Cuma lama kelamaan kok fungsinye udeh keambil udeh berubah, karena juga zaman sekarang udeh kaga ade perang trus senjata juga modelnye udeh pada canggih. Contohnye tuh keris, sekarang kalo kite liat keris pasti identiknye ama perdukunan kan. Padahal, fungsi utama keris pan bukan kaya begituan. Sekarang fungsinye udeh jadi pelengkap baju penganten tuh, trus di simpen juga budaya peninggalan budaya, nah aturan kaga perlu lagi dimacem-macemin.


Selaen dua barusan, kerja di kantor itu enaknya kita jadi tau soal bisnis. Kita bakal banyak belajar soal yang kita adepin saban hari. Misalnya, kita kerja di perusahaan properti, kita bakal keadepan terus ama properti. Ini bikin kita makin tau ama makin belajar soal properti. Kerja di kantor ini juga bikin kita tau perusahaan laen yang berubungan ama properti. Nantinya kita bisa ngembangin bisnis yang percis dari ilmu yang udah kita dapetin. Selaen tiu, enaknya lagi kerja di kantoran biasanya kita punya tempat kerja kusus. Saban pegawe di dalemnya udah disediain meja, bangku, ama komputer masing-masing satu biji. Jadi, kagak ada rebutan, kita juga bisa fokus gawe.


Pas entu siang, ujannye gede bener. Aye sendirian di rumah yang agak gelap juga karena mendung. Terus akhirnye karena gelap. aye pun berjalan di entu rumah yang sepi dan cuma kedengeran suara ujan, buat nyalain lampu. Abis nyalain lampu, aye ke dapur karena mau nadangin bocor. Eh ternyate di tikungan kamar mandi ke dapur, ade bocor juga. Aye pun kepeleset di entu tempat yang udeh becek bener. Terus pas kepelset, aye pegangan rak putih yang ade di sebelah aye. Ternyate entu rak isinye beragam alat masak, termasuk piso. Jadilah aye kepeleset karena becek sambil keujanan piso. Ngeri bener kan? Aye kagak bisa ngapa-ngapain saking kagetnye.


Indonesia entu negara kepuloan nyang seabrek kedii dari bejibun binatang, tumbuhan, makanan nyang unik. Salah atu makanan unik khas dari Indonesia timur ntu makanan sagu. Sagu ntu bisa dijadiin makanan pokok, soalnye sagu gampang didapetinnye. Sagu ge cuman dijadin baan makanan pokok, tapi sagu juga masuk ke dalem sektor industri nyango deh jadi tepung nyang bisa jadi baan baku kue, buskuit, pasta, roti, kosmetik ame obat-obatan. Sagu juga kepake buat baan baku, lantaran sagu ngandung karbohidrat mineral, protein ame lemak. Nyang kalo dijabarin pungsi karbohidrat ame protein ntu bagus banget buat metabolisme tubuh kite, lah kalo lemak ame pitamin diperluin buat warasnye kulit, kuku ame rambut, lah nyang keakhir mineral bagus tuh buat tulang ame gigi kite.


Sêbêlon ngêdaki gunung, pastiin êlu ngêtauin kondisi têrbaru gunung ntu, têrlêbih kalo gunung nyang bakal didaki têrmasup jênis gunung bêrapi. Seudèh ngêmastiin kondisi gunung aman, pilih jalur pêndakian nyang bênêr-bênêr aman, têrutamè kalo êlu ngêdaki dêngan jumlèh kêlompok nyang lumayan gêdé amè banyak anggotè kêlompok pêmulè. Pêmilihan jalur pêndakian nyang têpat bakal ngêjamin kêamanan sêmuè anggotè kêlompok. Kalo gunung tujuan adalah gunung nyang jadi primadonè parè pencintè alam, êlu bisè ngumpulin inpormasi têntang gunung ntu karna saban gunung ngêmilikin karaktêristik nyang bêrbèda. Mêski udèh bêbêrapè kali ngêdaki gunung amè bêpêngalaman, êlu têtêp pêrlu ngênal karaktêr gunung nyang bakal disaba, yè!


Elu mau liburan? Terus elu mau kulineran sambil keliling daerah-daerah di Indonesia? Nah kalo elu pecinta ikan, elu kudu cobain ikan cakalang asara. Nah entu badogan merupakan badogan khas Papua Barat, katenye. Entu badogan katenye secara dasar hampir mirip sama ikan cakalang asep. Bedanye entu ade di proses ngasepinnye, kalo pengasepannye entu dilakuin dan caranye taro ikan di atas pembakaran secara hoizontal, nah kalo pengasaran dilakuinnye entu taro ikannye secara diagonal di sisi pembakarannye yang ngasilin asep. Entu badogan khas punya cita rasa yang khas rasa ikan sep dan gurih yang ade di tiap dagin ikan. Hmmm, enak bener ye. Nyok kite cobain!


Untuk kebanyakkan orang, bihun rupanye ganyeman kedemenan mereka, hampir di semua negara, khususnye negara-negara Asia. Tetapi, aye gasuka sama yang namanye bihun goreng, kalo yang kuah aye suka, emang agak aneh sih ye. Bihun terbuat dari tepung beras, namu ada juga yang disebut dari jagung. Bihun yang di goreng merupakan salah satu menu kuliner gacoannye orang Indonesia khusunye di Jakarta banyak abang-abang keliling atau buka toko jualan bihun goreng. Bihun goreng ntu dimasak dengan aneka bumbu yang gaterlalu bejibun dan kebek buatnye. Cukup bawang putih bawang merah tumis, kasih kecap, saos, garam, gula, dan penyedap tumis kasih telor atau apapun lagi toping yang diinginkan, masukkin bihunnye yang udeh direbus masak deh aduk aduk dimakan deh. Bihun goreng ganyeman yang bisa dimakan semua umur dan kalangan, bahannye gampil, buatnye gampil, harganye juga gaterlalu mahal, inilah alasannye makanye bihun dijadiin kedemenan warga Indonesia. Tetapi untuk yang gadoyan, baunya aje udeh gademen, ngeliatnye juga ganapsu, apelagi makannye, kalo ada menu lain pasti gadiambil kecuali kepaksa. Biasanye orang makannye pake gorengan, dan sambel kacang. Ntu ganyeman dijadiin gacoan banget dah buat bulan puasa, karena pas buka puasa bejejer pedagang jualin bihun goreng, lontong, gorengan terus makannye pake sambel kacang, tetapi untuk sehari-hari bihun buat salah satu lauk buat ngegares nasi uduk.


Arisan keluarge iyelah peristiwe paling ditungguin. Melimpeh gegares disediain. Arisan keluarge kagak hanye emak-emaknye, tapi bocah-bocah juge pade ngeriung. Namun, pas acare kek ginih, aye nemuin hal unik. Pas gegares bareng, bocah-bocah pade nyomot ayam goreng make nasi doangan,  kagak pake nyang laennye. Kebaikannnye, emak-emaknye justru kagak ade nyang nyomot ayam goreng. Nyang laku di emak-emaknye iyelah ikan asin bulu ayam, lalapan, sambel trasi, dan sayur sampah. Betapa nikmatnye gegares make ikan asin aje nyang lebih mureh dibanding ayam. Di sinilah aye ngambil plajaran dari orang tue nyang idupnye sederhane, kagak nyusain, dan ape adenye. Beda ame bocah-bocah skarang nyang lidahnye kek orang kaye.


Cilok ntu singkatan dari aci dicolok. Kalo di bahasa Sunda mah, aci ntu tepung kanji yang emang dijadiin bahan utame dari jajanan asal Bandung eni. Biasanye cilok dihidangin ame bumbu kacang, kecap, terus sambel. Abis int ditusukin dah tuh ama tusuk sate sesuai namenye, yaitu aci dicolok. Sebenernye kalo diliat sekilas, cilok eni keliatan same aje kayak baso, tapi bahan utamenye yang jadi perbedaan kedua gegaresan ntu. Cilok juge punye macem yang beda-beda, biar kate bahan utame yang dipake tetep aci. Salah satu yang ngebedain ntu isinye. Beberape jenis cilok make telor atawa daging cincang di dalemnye. Separo pedagang cilok ade juga yang kagak make isian di dalemnye. Ntu aje sih yang ngebedain macem-macem cilok. Tapi pade daearnye mah cilok emang dari sononye punye bentuk yang lembut ama kenyel-kenyel gitu deh, jadinye kalo makan cilok ntu kagak bakal ngebosenin. Mangkenye yang demen ame cilok bejibun bener dari mulai anak bocah ampe kolot juga ade.


Elu udeh pernah naek transportasi umum MRT? Aye udeh pernah, antara pas taon 2018 atau 2019 gitu. Jadi pas entu transportasi umum MRT udeh bisa dinaekin, aye dan beberape temennye aye janjian buat maen bareng. Tapi banyak yang kagak jadi. Akhirnye cuma bertiga deh. Awaknye aye samoe temen aye yang rumahnye deket aye. Abis entu kite jalan kaki ke halte busway karena deket. Abis tap kartu masuk, kite nunggu, terus pas buswaynye dateng, kite naek, dan berhenti di hakte busway tempat temen aye satunye lagi nunggu. Abis entu kite bertiga lanjut naek busway lagi dan turun di salah satu stasiun MRT. Nah di sono, kite pun beli tiket di loketnye, nge-tap tiketnye, abis entu nunggu MRT di stasiunnye. Pas MRT-nye sampe, kite naek deh. Tapi karena MRT entu transportasi umum yang baru, jadinye banyak bener orang yang naek nyobain. Apelagi entu weekend. Akhirnye, kite pun berdiri sampe tiba di stasiun akhir. Buat keluar dari stasiun MRT, kite kudu nge-tap kartu tiketnye lagi. Nah kite pun akhirnye makan di salah satu restoran mall yang paling deket. Abis makan, kite pulang naek MRT lagi deh dan ngulangin cara yang sama buat naekin transportasi umum MRT kayak sebelomnye.


Pada saat lagi enak-enaknye kite olahraga, saking semangatnye, mungkin pernah atau bahkan sering mengalami cedera. Pergelangan kaki yang terkilir (keseleo) adalah salah satu kejadian yang paling bejibun ditemui dalam olahraga, karena saking semangatnye jadi kaga pelan-pelan, dan engeh. Biasanye hal ntu disebabkannye oleh peregangan berlebihan atau robekan pada ligamen, ya ntu pita jaringan yang menghubungkannye satu tulang dengan tulang lainnye. Pergelangan kaki sering mengalami cedera karena inilah tempat tiga tulang bertemu. Biasanye ketika sedang berlari atau berjalan pada permukaan yang kagak rata, pergelangan kaki lebih rawan terkilir. Ketika pergelangan kaki terkilir, istirahatkan aje dulu kaki kite, dan jangan dipakai berjalan atau berdiri. Kite bisa juga mengompresnye dengan es untuk mengurangi pembengkakan, dan mengurangi rasa sakit. Supaya lebih cepat pulih dari jenis cedera saat olahraga ini, dalam posisi berbaring angkat pergelangan kaki hingga lebih tinggi dari jantung.


Bocah ame remaje mude jaman sekarang eni demen banget nyari tempat nongkrong apelagi kalo saat malem mingguan. Ade bejibunan tempat nongkrong ntu banyak juge tempat nyang ngumpet nyang dikenal ame istilah hidden gem kalo kate anak mude jaman sekarangan. Salah atu tempat hidden gem nyang lagi kesohor pisan saat eni ntu claypot popo melawai. Claypot Popo jadi salah atu cafe hidden gem di Jakarta Selatan nyang  lagi viral ame banyak banget diomongin akhir-akhir eni. Apelagi ampir semue pengguna media sosial nyang ngebagiin pengalamannye kalo pade ude beres nikmatin kuliner dimarih. Suasana nyang jadul ngbuat pengunjung bakal diajak nostalgia atawa kayak balik lagi ke masa nyang ude kewat nyang keliatan dari interiornye. Terusannye buat menunye juge punya bejibunan topping nyang bise kite pilih. Buat harganye nyang relatif standar nyaris nyang murah ngejadiin pilihan buat tempat nongkrong anak mude.


Wihara adalah têmpat ibadèh agama Buddha. Indonèsia punyè wihara-wihara dêngan pêsonènyè masing-masing. Di antarènyè adalah:
1. Maha Vihara Adhi Maitrèya, Medan. Wihara êni mêrupakan salèh atu wihara têrgêdé di Indonèsia nyang adè di Mèdan.
2. Pagoda Taman Alam Lumbini, Karo. Wihara êni punyè arsitèktur nyang amat cakêp kayak di Thailand atau Myanmar.
3. Vihara Padèpokan Dhammadipa Arama, Batu. Wihara êni adalah wihara têrtuè amè têrgêdé di Kota Batu.
4. Maha Vihara Mojopahit, Mojokerto. Wihara êni dikênal sêbagè wihara nyang punyè patung Buddha nyang lagi bêbaring kêtigè têrgêdè di Asia
5. Vihara Buddha Dharma & 8 Pho Sat, Bogor. Wihara êni punyè patung Buddha Tidur dêngan panjang 18 mètêr amè tinggi 3,75 mètêr.


Es teh manis merupakan minuman yang menjadi kedemannye semua orang.  Semua kalangan, semua umur pasti doyan sama ntu minuman. Anget-anget aje pade demen, dingin juga bejibun yang demen, ditambah lagi minumnye abis ngegares. Ape aje ganyemannye, nikmat ajedah kalo minumnye es teh manis. Kalo dipikir pikir iklannye teh botol sosro ade benernye juga, apepun ganyemannye, minumnye ya teh. Bikin sendiri di rumah juga udeh nikmat bener, tapi gatau kenape beli kaya makin nikmat aje gitu. Saking bejibunnye pencinta teh di Indonesia, ada bejibun toko minuman yang ngejualin aneka macem minuman seger yang berbahan dasar dari teh, jadi sekarang ga cuma teh dingin yang dijual di warung dan pasar swalayan, tetapi udeh bejibun juga orang pade buka toko jualan minuman seger ada menu teh didalemnye.


Abis covid juga masih ketat penjagaannye, tapi kaga ngapa sih kalo begitu kite jadi lebih tenang buat naek kendaraan umum. Walaupun ada orang nyang ngeyel juga kaga bakal dibolehin masuk buat naek kendaraan umum. Aturan-aturan ini tuh bikin kite penumpang kaga udeh sedikit lega lah, cuman aturannye kaga ketat kaya dulu. Kalo dulu kan kite kudu jauh-jauhan kan kaga boleh duduk aoing-sampingan. Kalo sekarang kan udeh lebih luwes karna orang udeh pada balik lagi ke kantor buat kerja. Kalo dulu kan masih sepi karna orang banyak nyang kerja dari rumah kaga ke kantor jadi kendaraan umum tuh sepi nyang naek.


Saya pendukung Chelsea FC sejak jaman masih SD entah tahun berapa yang jelas Zola masih bermain disitu. Terimakasih kepada Alm.ayah saya yang hobi sekali nonton pertandingan sepak bola di layar televisi di waktu senggangnya serta kakak laki-laki saya yang sangat menggilai sebuah klub Italia seri A bernama Juventus yang tiap Sabtu nonton Planet Footbal di RCTI. Eh, suami saya kok yo juga pendukung Juventus. Kembali lagi ke klub favorit saya sejak kecil. Singkat cerita doa saya terjawab di tahun 2013 Chelsea mengadakan Tour Asia salah satunya mengunjungi Indonesia. Di saat itu saya sedang gandrung-gandrungnya sama Eden Hazard (maaf saya menduakan Frank Lampard karena tak lama ia pensiun) rasanya exicted sekali bisa menonton dia bermain secara langsung di Gelora Bung Karno. aya menyukai gaya bermain Eden yang lihai sekali menipu lawan. Kadang saya ngerasa dia bisa lengket banget sama bola. Dia juga sportif, kalau jatuh ga lebay guling-guling tapi langsung bangun sendiri. Saya juga merasa di Chelsea kala itu belum ada yang bermain secantik dia ketika menggiring bola.


Bêkêbon adalah salèh satu kêgiatan produktip nyang nyèhatin karna bisè ngêrêdèin strès. Kagak sêlalu butuh lahan nyang lêga buat bisè bêkêbon di rumèh. Carè bêkêbon di rumèh bagi pêmulè gè bisè dilakuin dêngan gampang. Mulèlah dêngan nanêm tanêman nyang êlu dêmênin. Êlu bisè nanêm buah paporit, sayur nyang didêmênin sêluruh anggotè kêluargè, atau kêmbang nyang wangi. Êlu jugè bisè nanêm tanêman nyang dibutuhin olèh kêluargè, misalnyè cabè atau tomat. Bisè jugè ngêmulèi dêngan tanêman nyang gampang ditanêm amè dirawat sêpêrti bayêm amè kaktus. Sêudèh ntu, siapin bibit tanêman ntu buat ditanêm di rumèh. Bibit bisè didapêtin di pênjual tanêman amè sêcarè daring. Êlu jugè bisè ngêmanpaatin biji buah atau tanêman nyang adè di dapur buat dipindèhin kê mèdiè tanêm. Misalnyè biji tomat, biji cabè, amè biji strobèri bisè langsung ditanêm kê mèdiè tanêm.


Sêlamè PPKM kêmarèn, ayè jadi sêring masak-masak. Dulu, ayè punyè banyak waktu lowong di kos karna gawènyè lêbih banyak diabisin di sono. Kêbênêran jadwal kê kantor jugè sêlang-sêling. Misal, minggu êni gawè dari kantor, têrus minggu dêpannyè gawè dari kos. Nah, sêlamè di kos ntu ayè nyobè-nyobè bêbêrapè mênu masakan. Di antarè mênu nyang udèh pêrnèh ayè kêjè sêlamè PPKM kêmarèn adalah sop ayam, tumis kangkung, sapo tahu, udang gorèng têpung, ayam gorèng lêngkoas, amè masing adè bêbêrapè mênu laènnyè. Sêlaèn bisè ngêhèmat pêngêluaran bêlanjè, masak dèwèk jugè lêbih sèhat karna dapur, pêrabotan masak, amè bahan masakan lêbih kêjamin kêrêsikannyè.


Ari pêrè adalah ari nyang paling dinanti. Sêlaèn karna bisè jonjon nikmatin ari, ari pêrè adalah wayahnyè ngêriung barêng kêluargè. Sênèn ampè Jumat pan udèh rèpot amè gawèan di dalêm ruangan. Nah, karang giliran pêrè wayahnyè sênêng-sênêng di luar ruangan. Kagak kudu pêgi nyang jauh-jauh, cukup tibang piknik di halaman rumèh ajè udèh bahagiè. Piknik kêluargè adalah ajang buat mangkin ngêdêkêtin diri amè ngêningkatin waktu bêkualitas antarè sêsamè anggotè kêluargè. Kongko-kongko di atas tikêr sêmbari nikmatin gayêman, ah indahnyè. Sêabis bêtukêr cêritè, rasènyè diri êni kêisi lagi dayènyè. Pikiran mangkin tênang, suasanè ati mangkin sênêng. Jangan lupè piknik barêng kêluargè, yè!


Selaen taneman anggrek rumah ane banyak poonan buah, kalo ude liburan sabtu minggu biasanye keluarga ane langsung terjun bekebon bareng, taneman buah nyang ade dirumah ane poon belimbing, poon mangga, mangga ade banyak ade mangga arum manis, terus mangga mangalagi sampe mangga dermayu ade dirumah ane, nah nyang lagi ude mau kite panen mangga manalagi, poonnye kecil palingan cuma 3 meteran tingginye, buah ame daonnye banyakan buah pas ude dipanenin kite itung dapet ampe 134 biji, mayan banyak banget nih, buah manalagi di rumah ane gede-gede warnanye ijo rada keputihan, biasanye kalo nyang ude mateng masir dalemmye kulit buah luarnye muncul colat-colat warna orange, nah kalo nemu nyang modelan gitu ude rejeki banget bakal ngerasain rasa manis masir daging buahnye


Suku Dayak dêngan sênjatè mandaonyè têrkenal ahli pêpêrangan. Pêngêjèan mandau dulunyè masing bêbêntuk kasap dan lamè-lamè ngêjadi alus sêiring pêrkêmbangan jaman. Pêngêjèan êni mêrupakan tugas dari pandai-pandai bêsi (pênêraat). Wayah dulu, pungsi mandau sêbagè sênjatè masing amat ngênonjol. Wayah ngadêpin pêrang antêrsuku, mandau nyang dikêjè dari bêsi batu gunung punyè pêran utamè dalêm ngadêpin musuh-musuh. Sêlanjutnyè, sêkitar 1943–1945, mandau digunèin buat ngadêpin orang-orang Belanda amè Jêpang nyang mèrad dari Kalimantan Timur mênuju Kalimantan Sêlatan. Di masarakat Dayak Tunjung adè mandau-mandau nyang udèh dipakè sêcarè turun-têmurun sêhinggè lêbih dianggêp sêbagè bêndè pusaka atau hartè warisan. Pontên kêsaktian nyang têrkandung padè mandau-mandau tuè ntu dianggêp amat tinggi karna jaman dulu mandau jugè digunèin sêbagè salèh atu pêrabotan dalêm praktik sihir.


Taman biasanye bisa membawa suasananye kite yang bosen suntuk jadi yang menyenangkan, dan menurut aye itu bisa terjadi bagi siapepun. Kite bisa mempergunakannye waktu luang tersebut untuk membuat taman sederhana pada rumah kite biar adem liatnye. Berkebun, dan menanam tanaman bisa mengurangi rasa depresi dan stress, karena adanye kesibukkan dan ada kesejukkan yang kita rasain kalo liat taneman. Rumah yang sehat adalah rumah dengan taman yang asri dan seger. Taman bisa kite buatnye secara sederhana tanpa harus menggunakan tempat yang seabrek-abrek. Sebagai tahap awalnye biar gampang dulu, bisa menggunakannye pot yang dibuat dari botol minuman bekas yang sudah dipotong terlebih dahulu biar gampang dan perlahan. Isilah dengan tanah dan pupuk barulah tanamkan bibitnye pada tanah tersebut. Gantunglah pot sederhana tersebut pada halaman rumah agar terlihat menarik mata, dan bikin hati girang.


Kitab suci punya orang beragama Islam entu Al-Qur’an. Nah entu kitab suci kagak langsung diturunin secara seabrek-abrek semuanye, tetapi dituruninnye entu sedikit demi sedikit secara berangsur-angsur dan bertahap. Katenye ade beberape tahap pade proses penurunan entu kitab suci. Allah nurunin ayat-ayat Al-Qur’an kagak sekaligus seabrek, tetapi secara berangsur-angusr supaye lebih mudah buat dijaga dan dipelihara. Selaen entu Allah juga nurunin entu kitab suci buat orang agama Islam sebagai solusi hukum dan nyesuain dengan keadaan pas entu. Nah entu die deskripsi penurunan kitab suci Agama Islam alias Al-Qur’an, yang dituruninnye kagak langsung seabrek-abrek, tapinye secara berangsur-angsur dan melalui beberape tahapan gitu.


Sêsêorang udèh bêsukur kalo ngêlakukan tigè hal êni. Pêrtamè, ngakuin nikmat Allah dêngan atinyè. Dalêm hal êni bêarti diè ngakuin bahwa sêbuah nikmat tibang datêng dari Allah Swt. Padè intinyè, sarat nyang pêrtamè sêbagè sêorang mukmin bêsukur kêpadè Allah adalah ngakuin bahwa sêgalè nikmat nyang dikasih adalah karna Allah Swt. Kêduè, sêorang hamba nyang bêsukur adalah hamba nyang ngucapin hamdalah dêngan lisannyè. Diè muji Allah Swt., mangkè diè têlèh bêsukur kêpadè-Nyè. Kêtigè, bêsukur atas nikmat sêbagè jalan buat bêribadèh. Hêndaknyè diè bêsukur sêmatè-matè tibang buat bêribadèh kêpadè Allah Swt. Jadi, wayah sêsêorang ngêgunèin waktu lowong amè sèhatnyè dêngan sêbaèk-baèknyè, mangkè diè udèh bêsukur kêpadè Allah Swt.


MacBook Pro 13 inci M1 atau Macbook Pro 2020 adalah salèh atu lèptop Apple paling inopatip dari pêrusahaan Steve Jobs di lini pro-nyè. Mênurut pêrusahaan, chip M1 ntu kagak tibang ngêjè MacBook Pro 2020 lêbih hèmat dayè, tapi jugè nawarin masa pakè batrè nyang lébih lamè, ngasih kinêrjè nyang jauh tangèh daripadè pêndulunyè, intèl. Êni jugè kudunyè tigè kali lêbih gancang dari lèptop Windows di kêlasnyè amè lêbih gancang dari pêndulunyè. Chip M1 nawarin kinêrjè amè masa pakè batrè nyang ngêningkat sêcarè drastis sêkaligus bisè ngêjalanin aplikasi Mac nyang kêsêdia dêngan aplikasi iOS gampang amè kombinasinyè, barêngan jugè dêngan hargè nyang kompêtitip. Dimènsi nyang dipunyè adalah 1,56 x 30,41 x 21,24 cm dêngan bêrat 3,0 pon (1,4 kg).


Dulu tuh aye punya cita-cita bisa maen futsal dengan bebas gitu, tanpa diomelin trus juga ada temenaennya. Tapi, aye inget omongan om nyang dulu ngajarin aye futsal. Aye pan bilang kalo aye tuh udeh demen banget maen futsal gitu, tapi aye takut kaga bisa nyalurin karna futsal kaga pantes dimaenin ama perempuan. Nah, om aye tuh kasih nasehat, kalo emang aye hobby ya dilakonin aje urusan kepake apa kaga mah nanti. Cuma, tuh om yakin banget kalo aye bakalan jadi pemaen nyang jago. Soalnye udeh dilatih die dari kecil. Aye girang banget disemangatin begitu, jadi aye ngerasa punya harepan nyang tinggi walaupun di kemudian hari bakalan kaya apa nyang penting didukung dah.


Jaman udah canggih. Semua bisa dikerjain lewat internet atawa lewat hape. Banyak emak-emak yang keisengan di rumah, udah biasa ngasuh anak aja di rumah. Pas anaknya udah gede, rasanya kayak iseng kagak ada kerjaan. Ada emak-emak modelan yang kagak betahan di rumah aja. Jia pegi ke Pasar Tenabang atawa Cipadu, beli baju kodian. Abis beli baju dari sono, dipoto ama dividioin. Abis itu dipamerin di internet. Selaen ngedagangin baju, ada juga emak-emak yang ngedagangin hasil masakannya. Buat emak-emak yang jago bikin lauk biasanya dagangnya lewat di ojek online. Kalo yang bisa bikin kue, biasanya ngedaganginnya di ojek online juga ama di tambah di pasar online. Pake sistem mesem dulu baru dibikinin.


Dahulu kala, hidup seorang ibu dengan anak perempuannye yang bernama Darmi. Ayah Darmi telah lama meninggal. Dahulu mereka hidup berkecukupan. Namun setelah ayahnye meninggal, ibu Darmi harus bekerja keras di ladang demi hidup mereka. Setiap hari bekerja di ladang membuat kulit ibu Darmi jadi kian gelap. Berat tubuhnye juga menyusut. Semua dilakukannye demi Darmi putri satu-satunye. Namun Darmi kagak mau membantu ibunye. Kerjaannye setiap hari hanya berdandan, dan enggan keluar rumah karena takut kulitnye gelap seperti ibunye. Suatu hari Darmi, dan ibunye pergi ke pasar, lalu bertemu dengan temen-temen2nye Darmi. Hal yang sangat mengejutkan, dan menyedihkan terjadi, Darmi kagak mau mengakui bahwa ntu ibunye, die malah bilang ntu pembantunye, akhirnye si ibu menangis, dan berdoa agar anaknye di kasih ujian biar sadar, lalu yang terjadi Darmi menjadi batu. Darmi pun menangis dan merintih kesakitan sambil meminta ampunan kepada ibunye. Sayang, semua tak bisa kembali. Darmi pun tetap menjadi batu. Dia harus menanggung hukuman atas perbuatannye karena durhaka terhadap ibunya yang sudah merawat dan menjaganye hingga dia besar. Batu Darmi ntu lalu dipindahkan oleh orang-orang dan disandarkan di tebing. Hingga sekarang batu itu masih ada di Kalimantan Barat dan dinamakan Batu Menangis.


Selaen salat 5 waktu tiap hari, aye punya kegiatan laennye yang terkait agama, ya entu zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain aktivitas terkait agama yang satu entu juga. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Wih, banyak bener kan manfaat dari kegiatan sehari-hari keagamaan yang satu entu? Selaen dapet pahala memuji Allah, memohon ampunan, kite juga sambil doa mohon perlindungan dalam entu zikir! Nyok deh laksanain kegiatan ibadah satu entu dalam kesehariannye elu!


Kabupatèn Gunung Kidul nyimpên bêjibun pantèi nyang boto, di antarènyè Pantèi Timang. Pantèi nyang bêrlokasi di Dèsa Porwodadi êni punyè sêbuah pulo nyang bêradè di têngèh laut, yakni Pulo Timang amè Pulo Watu Panjang. Awalnyè pantèi êni bukan têmpat wisatè, tapi têmpat nêlayan nyari lobstêr. Buat nyampè kê sono, nêlayan bikin gondola sêdêrhanè sêbagè alat transportasi mêrèka nyêbêrang lautan. Sêlaèn sêbagè sarana nêlayan buat nyêbêrang, têrnyatè hal êni narik pêratian masarakat buat nyobè gondola jugè. Têrus pantèi êni mangkin têrkênal karna acarè Running Man pêrnèh suting di sono. Lee Kwang Soo amè Jeon So Min jugè nyobè naèk gondola padè 2017 lalu. Hargè tikèt masup pantèi Timang adalah Rp10.000,00 pêr orang, sêdêngkan naik gondola Rp200.000,00 pêr orang buat bolak-balik.


Propèsi krèator kontèn banyak diminatin amè génêrasi milenial wayah êni. Sêbagè sêorang krèator kontèn, êluh sêcarè kagak langsung diarêpin bisè ngêmuasin audièns dêngan kontèn-kontèn têrbaru. Tapi, kudu diingat bahwa ngêproduksi kontèn ntu dibutuhin banyak bangêt pêrsiapan sêhinggè sêringnyè nyitè banyak waktu. Untungnyè, dêngan hadirnyè soC Apple A15 Bionic, pêrpormè IPhone 13 udèh amat bisè diandêlin, bahkan pêngêtèsan pêrpormè CPU amè GeekBench padè ponsèl êni ngunjukin hasil nyang amat cakêp, ngunggulin kêsêluruhan ponsèl unggulan nyang adè. Ingêt, Apple dèwèk ngêgunèin èkosistêm iOs nyang têrkênal mampu ngêmaksimalin potènsi pênggunèan pêrangkat kêras. Jadi, prosès produksi kontèn gè danta amè bakal lebih gasik dêngan IPhone 13.


Udah tau suasana di dalem kapal pesiarnye sekarang kite lanjut bahas gimane pengalaman masup ke kapal pesiar. Sebelom masup kite dicek dulu tuh identitasnye, mulai dari paspor, surat bebas Covid-19, ama sertifikat vaksin tapi nyang udeh dirubah ke format internasiona, trus satu lagi nyang paling penting tuh ada tiket kapal nyang udeh kite pegang.Tiket buat kite naek tuh namanye set sail pass, nyang isinye lokasi deck kapal tempat nginep, nomor kabin, nomor pemesanan, jenis kapal, informasi pelabuhan, sama tanggal berangkat, jadi kaga bakal ade kesalahan. Kalo dokumennye udeh lengkap baru tuh boleh masup kapal, nah teryata kaga cuma ada satu kapal ada dua kapal tapi nyang satunye udah kaga beroperasi.


Bukan prèkuènsi hubungan nyang ngêbuktiin kêrosaan suatu hubungan, mêlaènkan kêdalêman hubungan amè kêdêkêtan timbal balik sêrtè rasè hormat nyang mêrupakan kêunggulan dari hubungan ntu. Saban orang ngêbutuhin dukungan, pêrtêmênan nyang sèhat adalah salèh atunyè. Wayah êlu nganggêp diri êlu sêbagè têmên sêsêorang, êlu sêcarè implisit nawarin buat ngêjadi bagian dari pêndukungnyè. Jadi, usahèin buat sêlalu adè amè ngasihnyè dukungan wayah diè ngêbutuhinnyè. Wayah têmênlu lagi bêcêritè, dêngêrinlah diè dêngan baèk. Kagak pêrlu nyêla, lalu ngêbèbèrin pêngalaman êlu nyang kagak kalèh pait, êlu kagak lagi lomba. Mungkin ajè têmênlu ntu lagi ngalamin sêsuatu nyang amat bêrat baginyè. Dêngêrin amè pastiin diè ngêrasèin èmpati darilu amè tawarin bantuan.


Jika malas pergi ke gym, kite bisa berolahraga di rumah, misalnye nih ye dengan sit up atau yoga bermodalkannye ntu cuman matras. Untuk memvariasikannye gerakan olahraga, kagak ada salahnye untuk sedikit berinvestasi dengan membeli beberapa alat olahraga di rumah yang sederhana yang harganye relatif terjangkau dan kagak memakan banyak tempat. Bejibun orang malas berolahraga karena harus bolak-balik ke gym. Mungkin ada juga yang kurang percaya diri untuk mencoba alat fitness gym yang canggih, terkesan mengintimidasi, dan sulit penggunaannye. Sejumlah alat fitness sederhana yang bisa digunakan di rumah ini salah satu investasi yang baik untuk mulai berolahraga tanpa perlu ke luar rumah. Selain kegunaannya yang banyak, alat-alat ini bentuknya ringkas, penyimpanannye mudah, dan bisa kite bawa ke mane pun.Foam roller adalah gulungan busa empuk yang kite gunakan untuk melemaskan otot-otot yang terasa kaku dan kencang sehabis olahraga berat. Alat olahraga rumahan ini juga bisa kite gunakan sebelum berolahraga guna mencegah cedera. Selain ntu, foam roller juga bisa menjadi alat bantu olahraga selama yoga untuk membantu mempertahankannye, dan menguatkannye keseimbangan tubuh. Manfaat lainnya dari foam roller adalah untuk menghilangkan selulit pada tubuh, terutama untuk wanita.


Kalo kite di sekolah ude paling pamor deh ude bicarain jajanan sekolah, kalo ude bel istirahat atawa ude jam balik sekolah pasti nyang diserbu tukang jajanan disamping sekolah, biasanye pada demen makanan kaya cilok, cilor, martabak telor, minuman dingin, sebenernye ga bagus tuh soalnye jajanan sekolahan biasanye banyak banget micinnye, terus minumannye biasanye pake biang gula, enak sih makanan nyang banyak micinnye dan minuman nyang pake biang gula. kalo dikantin sekolah biasanye gak jauh dari gorengan mulai dari pisang goreng, tempe goreng, bakwan sayur, bakwan jagung, tapi kalo jajan dikantin hargnye rada mahal makanye rata-rata anak sekolahan lebih suka jajan dipelipiran sekolah.


Kalo kite bahas makanan cepat saji yang sering banget dan ude bisa dibilang bagian dari keseharian masyarakat sekarang ade nih nyang namenye chicken nuget, atawa  gampangnye orang nyebut nuget, nuget pade dasarnye terbuat dari daging ayam nyang diolah bareng same bumbu dan tepung. ga cuma praktis, nyatanye nuget juge nyimpen banyak masalah kalo dikonsumsi kebanyakan, nyatanye didalem nuget banyak ngandung zat sodium, tepung gluten, efek samping gula dektrosa, minyak kedelai nyang ude terhidrogenasi, nah kandungan ntu bahan kalo dikonsumsi dalam jangka panjang efeknye kurang baek buat badan kite, ade sih ngakalinnye dengan buat nuget sendiri (home made) jadi bahan nyang kite pake ude ketauan, jadi efek negatif nyang bakal dimunculin jadi kecil juge


Makna dari Idul Fitri ama Idul Adha jangan ampe keliru. Buka. sebenernye harus nunjukin siape nyang paling mampu. Bukan seberala gede THR nyang dikasih. Buat nyang bisa qurban, bukan berarti dia paling mampu, cuma die harus sedekah dari harta nyang dipunya. Emang sekarang banyak nyang maksudnye beda, cuma jangan sampe dah kite ngelakuin hal baik bukan karna Allah. Mangkanye, pan udeh dibilangin tuh kalo mau ngasih tuh tangan kanan ngasih tangan kiri jangan ampe tau. Bisa bahaya nanti beda maksudnye, mangkanye kebaikan juga jangan disebar di media, takutnye malah riya. Lebih baik bertindak biasa-biasa aje, gaperlu orang tau kalo kite tuh mampu sedekah.


Ade bejibun gegaresan nyang bikin ngiler di Jakarte, nyang kudu dicoba, ade nih seafood di Pondok Gede, Pinang Ranti, Jakarte Timur, ade rumah makan rumah makan laut kesohor namenye Seafood 08 Van Jaya. eni tempat jadi menjadi kesohor ame ude ade dari 1995, Sampe sekarang masih ade ame terus bekembang. kate die, ntu rumah makan punyanye ntu selalu nyajiin seafood nyang gede-gede ame seger, jadi bakal terasa yahud kalo dimasak bareng saos ape juge. buat tambahannye, nyang dateng juge bise pesen macem-macem minuman, ade es teh, es jeruk, jeruk anget. buat harganye, kata Fauzi, harga menunye mulai  Rp 13 ribu sampe Rp 75 ribu-an. Nyok nyang ade di Jakarte, khususnye jakarte timur mampir biar bisa ngerasain bareng keluarge


Sering terdengar kasus ada yang meninggal saat setelah olahraga. Hal ntu dikarenakan serangan jantung mendadak, namun emang ntu udeh jadi takdirnye die dari Allah. Sudden cardiac death (SCD) atau kematian jantung mendadak adalah kematian yang terjadi secara mendadak dan kagak terduga akibat hilangnye fungsi jantung dalam waktu yang singkat (umumnya terjadi 1 jam setelah gejala timbul) pada seseorang dengan atau tanpa kelainan jantung yang sudah diketahui sebelumnye. Beberapa penelitian menunjukkan olahraga rutin berhubungan dengan resiko jangka panjang SCD yang lebih rendah. Bukti ilmiah juga menunjukkannye aktivitas fisik dengan tingkat tertentu direkomendasikan  untuk menurunkan mortalitas secara keseluruhan termasuk SCD. Analogi ‘overdosis obat’ digunakan pada SCD terkait olahraga, dalam hal ntu menggambarkan bahwa pada satu sisi olahraga adalah ‘obat‘ untuk menurunkan risiko SCD namun jika berlebihan akan berhubungan dengan risiko kematian yang sama dengan populasi yang tidak berolahraga. Namun konsep ini masih kontroversial. Olahraga dapat mencetuskan kejadian fatal baik pada atlet muda maupun pada orang dewasa dengan kelainan jantung yang tidak diketahui. Dari seluruh kejadian SCD yang terjadi saat olahraga, hanya 6% terjadi pada atlet atau dewasa muda, dibandingkan dengan 94% pada kelompok orang dewasa yang berolahraga tidak rutin atau berolahraga untuk rekreasi.


Budaya betawi udeh jadi salah satu peninggalannye budaya yang wajib di Indonesia yang kudu banget dilestarikannye. Ade bejibun jenis budayanye yang perlu kite tahu. Mulai dari tari ondel-ondel hingga topeng. Tarian tradisional ntu bisa dikatakannye sebagai bagian dari identitas bangsa. Namun adanye budaya asing yang masuk bisa membuat tarian ntu semakin terlupakan. Tarian Betawi sangat erat dengan alunan irama musik tradisional. Sehingga jika tarian ini ditinggalkan tentu seni musik Betawi juga lambat laun akan terlupakan juga. Tari Japin atau Tari Zapin Betawi merupakan campuran dari tarian Melayu yang dipengaruhi oleh kebudayaan Arab. Kata Zapin dalam tarian ini berasal dari bahasa Arab ya ntu Zafana yang artinye bertandak atau menari. Keunikan dari ntu tarian Betawi ntu kagak berpusat pada kepala tetapi langkahan kaki. Diiringi dengan musik vokal yang dibawakannye oleh para penyanyi pria dan wanita untuk membawakan lagu melodi. Kostum penari japin pria biasanye memakai kopiah sebagai hiasan kepala, baju kampret, celana batik, sarung, dan selendang.


Cerita rakyat nyang bikin aye takut ama orang tua tuh Malin Kundang, karena aye takut tuh berubah jadi batu. Mangkanye kalo mau ngelawan ama mau boong tuh aye paling takut. Takut kualat kaya Malin Kundang, trus pan banyak juga cerita anak nyang kualat ama orang tua, makin-makin aja aye takutnye. Ya walaupun cuma cerita rakyat tapi tuh ade bukti nyatanye kalo Malin Kundang berubah jadi batu, ada tuh sisa-sa peninggalannye, jadi kite bisa ambil hikmah deh dari cerita nyang ada. Pan suksesnya kite dari doa orang tua, trus kalo orang tua udah doain tapi kite malah lupa ama kebaikan orang tua pan kaga bae.


Ngikut olahrage kagak perlu selalu ngelibatin pisik ato nyang bikin capek ngos-ngosan. Ade juge olahrage nyang cara maennye ngejedug be di depan papan. Namanye catur. Iye, walopun kagak ngelibatin pisik, tapi enih permaenan masi kegolong olahrage soalnye ngelatih siswa-siswi buat mikirin taktik ame strategi bari ngutamain kecerdasan ame keterampilan, persis kek cabang olahrage laennye. Utamanye, ekskul enih bakal ngajarin teknik-teknik ke siswanye buat nge-skak mat-in pion raja punye musuh, bari makan banyak pion laennye. Serunye masuk ekskul enih, kagak perlu kekirig bau keringet tiap latian, soalnye cuman duduk aje ame mikirin skema biar menang. Bagus bangat enih ekskul buat ngelatih organisasi cara bepikir siswa-siswi.


Sebelomnya kita ngomongin olahraga naek gunung ama manjat tebing, olahraga yang ini juga di gunung tapi pake sepeda. Naek gunung ama manjat tebing dilakuin pelan ama pake alat yang nempel di badan. Sepedaan di gunung ini dilkakuin pake gerakan cepet. Orang yang ngelakuin olahraga ini kudu punya nyali yang mantep. Punya tekat yang kagak gampang nyerah juga, soalnya kudu bertahan ngelewatin jalan yang banyak liku-liku ama terjal gitu. Selaen beranian, orang yang mau olahraga sepeda gunung ini kudu punya badan yang sehat. Kalo sepedaan di tempat yang landei, kita bisa ngegowes santai. Sepedaan di gunung ini kita kudu kuat nanjak, udah gitu tanjakannya banyak batu ama rintangan-rintangan laen. Sepeda yang dipake juga sepeda kusus di gunung ama kudu pake pelindung yang lengkep.


Gorèngan èmang kagak bisè lêpas dari kêidupan sêari-ari. Gorèngan banyak dipilih sêbagè têmên bêkêgiatan atau gayêman wayah jonjon. Rasè gurih amè tèkstur garingnyè ngêjè kagak bêrênti ngêgayêm. Rasènyè têrkêsan lêbih nikmat dibandingin ngêgayêm madangan nyang dirêbus atau dikukus. Sêbêlon êlu mangkin kêtagihan dan malèh ngonsumsi gorèngan dalêm jumlèh banyak, sêbaèknyè êlu kudu tau risikonyè. Ngêgayêm gorèngan sêcarè bêlêbihan bisè ngêningkatin kadar kolèstêrol amè obèsitas, bahkan nyang paling parèh bisè micu pênyakit jantung. Têrus, prosès pêmanasan nyang tinggi wayah ngêgorèng jugè ngêjè kandungan nutrisinyè ilang. Hal ntu ngêjè kitè tibang dapêt rasè nikmatnyè ajè, sêdêngkan manpaat giji amè pitaminnyè kêbuang pêrcumè.


Istilahnye Chef buat sebagian orang ntu suatu profesi nyang dicita-citain, bukan cume lantaran passionnye tapinye juge citra atawe image nyang dikasiin cukup alus banget bikin nyiptain makanan nyang yahud. Profesi chef ude jibun dapet perhatian, lebih-lebih setelah adanye berbagai program lomba masak nyang direbutin gelar juare di salah satu stasiun televisi swasta. Bebarengan kesohoran nyang didapetin, munculin isitilah Celebrity Chef, Tamu koki nyang diundang buat masak di televisi, nyang mane kagak jarang chef tersebut sampe punye program sendiri nyang tayang rutin. Sebab ntu, chef bisa jadi profesi nyang cukup ngejanjiin, solanye bejibun keuntungan nyang bise di dapetin dari julukan tersebut seperti tampil di TV, jalan jalan nyang gratis ame nyang paling yahud bise dapetin gaji nyang gede.


Kalo kite lagi ade di Yogyakarta lagi Ramadhan, jangan ketinggalam mampir ke Kampung Ramadhan Jogokariyan, nyang lokasinye di kawasan Jalan Parangtritis, Yogyakarta. Ude rutinitas tiap tahunnye, Masjid Jogokariyan selalu ngadain ame rame ame acare selame bulan Ramadhan. Terus kalo tiap harinye disediain 2.500 porsi takjil buat kite nyang mao berbuka puasa di sano. Awalnye, cuman nyediain rame makanan buat berbuka puasa nyang asalnye dari hasil sawah nyang punyain Masjid Jogokariyan Dalem perjalanannye, banyak deh tuh ngalir donasi jemaah nyang terus dipake  buat pasokan nyang buat diolah jadi makanan berbuka. eni butuhin dana nyang kagak dikit. Seengaknye tiap hari butuh Rp 18–20 juta, jadinye sebulan kaga kurang dari Rp 550 – 600 juta nyang  perluin. Tapinye  Alhamdulillah, sampe hari eni ude kekumpul Rp 400 juta-an, Kalo mau buat hidangan banyak kaya gini juge dibutuhin nyang kerja, jumlahnye juge banyak kaga sedikit. Ade 28 kelompok ibu-ibu nyang tugas nyiapin ramenye takjil buat berbuka.


Perlu diketahui agar tidak salah kaprah bahwa kompor induksi dan kompor listrik merupakan dua jenis kompor yang berbeda. Kompor listrik jelas menggunakan energi listrik dan harus dicolokkan ke pusat listrik untuk mendapatkan energi yang menghantarkan panas. Kompor listrik pada umumnya juga menggunakan resistor dengan ukuran besar dan terbuat dari nikrom kawat. Panas dari listrik akan dialirkan melalui permukaan yang bentuknya melingkar seperti obat nyamuk. Sehingga kompor ini tidak aman disentuh karena permukaannya sangat panas. Berbeda dengan kompor induksi yang memang menggunakan reaksi elektromagnetik dari dalam kompor untuk dihantarkan ke peralatan masak di atasnya. Hasilnya pun kompor induksi bisa membuat proses penghantaran panas lebih merata, cepat, dan konsisten.


Agama Konghucu ntu merupakan agama resmi yang diakui di Indonesia memiliki tempat ibadah yang disebutnye ntu Kelenteng. Di beberapa daerah, Kelenteng ntu kerap disebutnye juga dengan nama Tokong. Namanye ntu diambil dari bunyi lonceng saat penyelenggaraannye ntu upacaranye mereka. Selain ntu tempat beribadah, ntu Kelenteng juga fungsinye sebagai simbol ajarannye kepercayaan, tempat sumber ajaran spiritual, pusat kegiatan sosial, pusat pembauran kesenian, dan penanda sejarah perkembangan masyarakat Tionghoa. Secara umum, Kelenteng ntu memiliki bangunannye yang rupanye khas bergaya Tiongkok. Kemunculannye ntu bangunan tua tempatnye pemujaan pada Konfusius di Pontianak menjadi awal perkembangan agama Konghucu pada abad ke-17. Indonesia sendiri memiliki beberapa kelenteng bersejarah yang cukup terkenal, ya ntu; Kelenteng Kwan Sing Bio di Tuban, Kelenteng Chandra Nadi di Palembang, Kelenteng Tek Hay Kiong di Tegal, Kelenteng Hong Tiek Hian di Surabaya, Kelenteng Tay Kak Sie di Semarang, dan Kelenteng Sam Poo Kong di Semarang.


Kehidupan dengan pasangan entu alangkah nyamannye kalo akur, damai, tentram, dan selalu satu pendapat kan? Tapi nyatenye kehidupan dengan pasangan entu penuh tantangannye, kagak selalu mulus dan tentram, atau bahkan banyak konfliknye. Lea udeh nikah sama suaminye selama 11 taonan. Akhir-akhir ini, kehidupan berpasangannye mereka lagi kagak baek bener. Hubungannye mereka lagi renggang. Mereka saling cuek dan asik ngurusin urusan pribadinye masing-masing. Mereka kalo di rumah cuma sekedar sapa asal, kagak ade lagi keakraban antara mereka. Kehidupan Lea dengan pasangannye entu bener-bener lagi kaku, dingin, dan kagak bikin nyaman. Anak pertamanye Lea yang udeh SD pun sadar kalo hubungan orang tuanye lagi kurang baek. Kehidupan Lea sama pasangannye bener-bener sepi, kagak ade bercandaan ataupun debat.


Lebaran rasanye kaga sama lagi, pas Nenek meninggal semua bener-bener beda. Rumah nyang tadinye rame, ini kaga pisan. Seminggu pada udeh ngumpul ini kaga, semua udeh pade masing-masing di rumahnye. Lebaran nyang tadinye rasa seminggu sekarang ramenya cuma dilebaran pertama doang. Trus lagi nyang biasanye kite kaga keliling trus mesti keliling. Bener-bener kaga nyangka dah perubahannye bakal kaya begitu. Masak ama bikin kue juga pada sendiri-sendiri, jadi tiap taun aye pesen aja dah abis kaga kebedag ama masak buat lebaran. Tapi walaupun begitu masih bersyukur karna pan masih banyak sodara, malah tambah besar keluarganye solnye aye pan udeh punya keluarga dari suami.


Menunggang kuda merupakan salah satu kegiatan ekskul yang ada dibeberapa sekolah, hal ntu kagak hanya sebagai kesenangan. Ada seni tersendiri dalam hal ini. Seekor kuda yang keras, lincah, dan bernafsu sebenarnya mudah dikendalikannye asalkannye si pengunggang kuda memosisikan dirinye. Kuda kagak suka dikasari, tetapi lebih suka disayangi. Bila kita ingin kuda bergerak ke depan, janganlah memukul badannya dari belakang. Bisa-bisa kita akan menerima tendangan maut dari kedua kakinye. Sebaliknye, kuda akan melakukan apapun yang diperintah si penunggang bila disayangi, dengan cara dibelai rambutnya dan dituntun. Begitulah kuda, jinak tetapi juga bisa ganas. Menunggang kuda sama halnye dengan memimpin. Harus tegas, bijak, dan tidak buta arah. Sama seperti kuda yang tidak mau dibohongi, ingin disayangi, dan harus diberi contoh agar melaksanakan perintah-perintah yang diberikan, manusia pun demikian. Maka dari ntu, ekskul berkuda akan menumbuhkan jiwa kepemimpinan seseorang untuk memimpin manusia lainnya. Inilah yang ingin ditanamkan kepada seluruh siswa melalui kegiatan ntu.


Kopi tolu namenye. Andalan nongkrong bocah mude seabis kuluyah. Letaknye kagak jauh dari Margonda. Kalo ngeliat dari namenye sih, ntuh cume nyediein minum. Eh, tapi kagak, di marih, ade juge lauk-lauk kekinian, kek spaghetti, pizza, waffle, dan laennye. Mahasiswe demen banget nongkrong di marih karne pasilitas mayan kumplit, dari wipi, lokasinye strategis, dan hargenye juge mureh-mureh. Walopun sebutannye ade kate tulinye, restoran inih kagak hanye buat tuli, tapi buat orang denger juge boleh banget, apelagi kite bise blajar bahasa isyarat bareng teman tuli nyang ade di sonoh. Pelayannye make bahasa isyarat. Tapi, kagak usah panik dan kabur, kosan kate nyang dipake juge masih dasar. Jadi, kemungkinan kite bakalan paham ape nyang dipraktekin.


Tiap harinye aye bangun sekitar jam 5 pagi buat ngelaksanain ibadah dalam agamanye aye. Jam 5 pagi entu biasanye aye bangun langsung ke toilet buat wudhu abis entu salat Subuh. Nah biasanye sih aye tidur lagi abis Subuh. Entar bangun lagi jam 8-an buat siap-siap ngelaksanain kegiatan laennye, kalo pas kuliah ya kuliah, kalo pas skripsi ya ngerjain skripsi, kalo pas magang ya magang. Nah entar pas jam 12 siang, biasanye aye istirahat sebentar sambil nunggu azan buat salat Zuhur. Abis salat Zuhur, aye makan, terus lanjutin aktivitas harian aye laennye. Nah pas udeh sore, aye bakalan ngelaksanain ibadah rutin selanjutnye, ya entu salat Ashar. Pun malem aye masih ade dua jadwal buat laksanain ibadah rutin agamanye aye, ya entu salat Maghrib abis entu salat Isya. Jadinye selaen aye ngelakuin aktivitas harian terkait kuliah atau skripsi atau magang, tiap harinye aye juga lakuin aktivitas ibadah agamanye aye, ya entu salat wajib 5 waktu.


Saat liburan kuliah tiba pasti rasanye udeh gasabar mau jalan jalan, salah satu kota yang asik buat dikunjungin adalah Malang. Selain kotanye enak, ganyemannye juga bejibun dan harganye juga murah murah. Destinasi disono juga lumayan bejibun, kalo ke ntu kota pastinye kudu mampir ke daerah Batu yang dinginnye luar biasa, saking dinginnye pagi pagi kaga berani karena dingin banget. Di kota Malangnye pun cuacanye cukup adem juga tapi gasampe bikin mengigil. Hal yang paling serunye pas kesono ntu maen ke Jatim park, ke yang keliling naik kereta kebuka gitu sembari kasih ganyeman ke binatangnye. Sumpah disitu bener bener seru banget, kaya hewan hewanye tuh pade nyeruntul nyamperin kite, sampe sodara aye ade yang disosor sama onta sampe kita ngakak seru banget.


Waktu kecil mah aye belom paham ama ngarti nyang namanye olahraga. Aye cuma ngeliatin om-om anak kosan nyang pada olahraga di depan kontrakan punya Baba aye. Aye mah dulu taunye cuma lari-larian, kayanye tuh larian-larian tuh resep banget tuh, belom ngarti arti olahraga juga. Kebeneran juga aye punya orang tua sibuk nyari duit, jadi ya kaga pernah ngasih tau tuh hal-hal kaya gitu. Ya kalo ditanye hobby pas kecil mah bilangnye demen aja ama olahraga, karna nyang aye tau olahraga tuh lari-larian. Kag tau konsep olaharaga begimane, olahraga tuh ngapain aja, kaga ngarti tuh nyang kaya gitu. Pokoknye muter bae dah tuh kaya kitiran kaga berenti-berenti.


Pas abad ke-19, ade jagoan dari daerah Tanah Abang. Entu jagoan namanye Sabeni. Sabeni entu katanye rela berkorban. Nah suatu hari, Jepang pengen nangkep anaknye Sabeni. Die kabur pas masih jadi anggota polisi. Jepang pun ngedatengin Sabeni. Katanye kalo Sabeni menang, Syafii akan dilepaskan. Nah kalo Sabeni kalah, die dan anaknye bakalan ditahan Jepang. Singkat cerita, Sabeni yang usianye 83 tahun menang dan ngalahin semua entu jagoan. Sabeni pun ngejek para lawannye karena kagak bisa ngelawan die yang udeh tua. Akhirnye Sabeni pun diangkat jadi kepala kampung dan ngajarin silat secara tenang biar kagak dicurigain Jepang secara terus-menerus. Die juga diangkat jadi kepala kampung biar kagak berontak.


Dari kecil tuh aye demen banget ama nyang namanye kue basah. Kue ini tuh jarang ada, paling kalo lagi ada hajatan di rumah sodara baru nemu tuh ama nyang namanye kue basah. Rasanye tuh kenyel, trus manis. Gurih juga kerasa trus bentuknye tuh menarik karna warna-warni. Udeh gitu, warna-warninya tuh selang-seling. Udah kebayang banget dah bikinnye pasti rda repot. Biasanye kie basah ini tuh ada di bagian seserahan buat ngasih besan. Kalo di Betawi namanye kue bacot, kurang tau juga dah asal-muasal namanye dari mana bisa jadi kie bacot gitu. Cuma rasanya tuh enak dah gurih, cuma emang rada lengket aje.


Elu lagi libur dan lagi nyari destinasi tempat wisata alam? Elu tau Taman Nasional Baluran yang ade di Banyuwangi, Jawa Timur kagak? Nah katenye, entu taman ngelindungin para hewan yang ade di padang rumput, misalnye rusa, kerbau, monyet ekor panjang, banteng, dan burung-burung berekor panjang. Elu bisa ambil foto di savana yang katenye mirip sama yang ade di benua Afrika. Makanye entu, Taman Nasional Baluran dijulukin Africa van Java. Nah pemandangan Gunung Baluran bakalan keliatan jelas dari enih savana. Elu juga mungkin bisa foto dengan latar binatang-binatang liar yang lewat. gerombolan rusa juga sering lewatin entu daerah yang sering dipake foto oleh para wisatawan.


Menjadi ibu rumah tangga bukan berarti kamu hanya perlu duduk manis di rumah dan menutup diri dari berbagai kegiatan bermanfaat serta berkreasi. Ada bejibun, ibu rumah tangga yang memiliki usaha sampingan, dan nyatanye sangat sukses. Mereka kagak pusing dengan eksistensinye, dan mereka bisa mengejar mimpi dan kesuksesannye. Semenjak ada yang mau meminang aye, aye udeh kaga kerja lagi, kebetulan pas pinangan tersebut dateng aye emang lagi kaga kerja. Jadi yaudeh calon suami juga kaga izinin kerja pas udeh nikah, dari sebelum nikah die juga udeh bilang begitu. Awal mulanye ntu aye cuman lanjutin ape yang dari dulu aye jual ya ntu tahu bakso, lalu merambah ke korma pas puasa, akhirnye lanjut terus, dan nambah terus ape aje yang dijualinnye MasyaAllah.


Liburan barêng têmên bukan sêsuatu nyang mustahil kalo dirêncanèin dêngan matêng. Liburan barêng têmên, apèlagi nyang sêprèkuènsi, èmang sêlalu têrasè rêsêp. Nah, bêrikut êni tips ngêrêncanèin liburan barêng têmên. Pêrtamè, têntuin têmpatnyè dulu. Kêjè kêsêpakêtan liburannyè mao kê manè. Apakah pantèi, gunung, atau laènnyè? Kalo udèh sêpakêt, lanjutin pêrêncanèan. Kêduè, têntuin anggaran. Pastiin anggaran ntu têrmasup tikèt pêrjalanan, tikèt wisatè, têmpat tinggal, duit madang, amè duit bêlanjè sêlamè di sono. Kêtigè, têntuin têmpat tinggal. Kalo liburannyè lêbih dari sêari, pêrtimbangin antarè nyèwa pila, hotèl, atau têmpat nginêp laènnyè. Kêêmpat, têntuin durasi pêrjalanan supayè danta ngambil jatèh cutinyè. Têrakhir, têntuin transportasi nyang mao dipakè. Nah, sêmuè pêrsiapan ntu kudu dibahas jauh-jauh ari, yè.


Kite sebagai orang tua tuh sebenernye bisa ambil bagian, kalo aja kite aktip di sekolah. Kite bisa turut ambil bagian tuh ama acara-acara nyang ada di sekolah. Nah disitu tuh kite bisa ambil bagian, kite bisa kasih masukan tuh buat ngangkat tema-tema nyang mengusung kebudayaan. Bisa nampilin tuh penampilan murid-murid bawain lagu-lagu daerah, bisa nyanyi sendiri, bisa panduan suara, bisa juga maen musik. Nah, kalo udeh kaya gitu kan banyak nyang bisa diambil dari kegiatan itu. Kalo kite mau, dan kite juga turut ambil bagian pasti bisa kok kite ikut ambil bagian dalem menjaga kebudayaan. Intinya, ite mao apa kagak aja tuh.


Kaga ade waktunye buat belajar Al-Qur'an. Kapan aja kite boleh tuh belajar, nyanh kaga boleh itu kite kaga mau belajar sama sekali. Emang tuh nyang namanye udeh bisa juga tetep masih harus belajar. Mangkanye di belajar ngaji tuh bukan cuma buat anak-anak, buat remaja, ampe kite udeh ibu-ibu juga masih tuh belajar ngaji. Kalo kite ikut ngaji bareng-bareng pan kite bisa isi kegiatan juga buat nyang positif, trus udah gitu dapet juga tuh pahalanye. Maka dari itu belajar mah kaga ade kata buat terlambat, kaga usah malu juga buat belajar. Selama kite idup tuh kite masih harus belajar, jadi kaga ada nyang namanya puas ama ilmu.


Berbuat baik dengan sesama manusia merupakan suatu hal ajaran agama yang paling basic, yang udeh diajarin oleh semua agama. Dalam agama Islam, agama Islam datengnye dengan cara baik-baik. Agama Islam merupakan agama yang mengajarkan kite untuk penuh kasih sayang dengan sesama. Tidak hanya dengan sesama manusia, tetapi semua makhluk. Kite harus saling membantu sama lain, harus sopan, dan penuh kelembutan. Hal ntu semua udeh diajarin dari kite masih kecil oleh orang tua kite, kemudian lanjut di sekolahan, sehingga ilmunye ntu melekat bener di hati kita. Tentunye karena kite udeh mempelajarinye dari dulu baik secara teori maupun praktek. Sehingga hal tersebut terasa mudah buat kite praktekkan dalam kehidupan sehari-hari seterusnye.


Indonesia punye petandingan olahrage nasional (antarpropinsi) nyang begengsi. Namanye PON ato singkatan dari Pekan Olahrage Nasional. PON enih diadain 4 taon sekali, penyelenggaranye Komite Olahrage Nasional Indonesia. Pertame kali diadain di Surakarta, Jawa Tengah pas 1948, kalo nyang terakhir pas 2021 ntu jadi PON ke-20. Tiap diadain juge cabang olahraganye belon tentu same. Acare pertame ade 9 cabang olahrage, kalo nyang tebaru di Papue, nyampe 56 cabang olahrage. Nyang dilombain juge macem-macem, ade aerosport, akuatik, anggar, angkat beban, atletik, sepak bola, ame banyak laennye. Kalo soal tuan rumenye, enih dipili bedasarkan pemungutan suare pas Rapat Anggota Tahunan Komite Olahrage Nasional Indonesia. Enih petandingan begengsi bangat soalnye bebawa name propinsi alias kalo berasil nyabet medali, bakal jadi catetan prestasi tersendiri buat propinsinye.


Elu tau kan, kalo abis ade bencana alam entu, semuanye serba ancur dan berantakan? Badogan susah dicari, aer bersih susah didapetin, pakean ganti susah, obat-obatan susah, dan tempat buat berteduh pun susah. Bangunan-bangunan ancur dan bongkahannye saling bertumpuk. Mulai dari rumah, sekolahan, toko badogan, toko baju, toko perlengkapan, toko obat, dan laennye pade roboh. Entu semua bikin sulit buat dapet badogan, minuman, pakean, obat-obatan, dan laennye. Karena entu lah akhirnye Orlan nyiapin dirinye buat kondisi bencana alam. Die baru aje selesai belanja perlengkapan siaga bencana dan entu semua Orlan jejerin di lantai buat disusun dan dimasukin ke tas. Perlengkapan yang Orlan beli entu ade; P3K, badogan dan minuman, pakean, senter, piso, obat-obatan, peta dan laennye. Setelah nyiapin entu semua, Orlan simpen semuanye di tas. Akhirnye Orlan pun udeh selesai nyiapin dirinye buat kondisi bencana alam.


Lompat tali alias skipping adalah olahraga rumahan yang murah meriah untuk meningkatkan kebugaran jantung dan paru, sekaligus melatih kekuatan otot kaki. Skipping ntu juga baik sebagai alternatif olahraga kardio untuk membakar lemak jika Anda tidak suka berlari. Pada awalnye, lakukanlah lompatan secara terus-menerus selama 30 detik atau setara dengan 50 kali lompatan. Ulangi dalam 3-4 set, kemudian istirahat selama 30-90 detik antara kedua set. Tingkatkan durasi lompat tali Anda secara bertahap menjadi 60 detik hingga 90 detik. Sebaiknye kite melakukan latihan lompat tali tiga sampai empat kali dalam seminggu secara tidak berurutan. Misalnye, hari ini kite lompat tali, tapi besoknye tidak.


Status Galih wayah êni bêlon berkeluarga. Jumlèh danè darurat nyang adè di rekeningnya adalah duè kali take home pay saban bulan. Malam ntu, diè udèh bersiap buat tidur. Ujug-ujug hapenya berbunyi. Jêm dinding menunjukkan jêm 01.30  Panggilan ntu datêng dari adèknyè nyang kebetulan baru dimutasi dari Baubau kê Jakarta. Têrnyatè, adèknyè sakit. Setibanya di salèh atu rumèh sakit di kawasan Kuningan, adèknyè langsung dipêrèksa di UGD. Wayah adèknyè dipêrèksa, Galih sibuk mengurusi hal-hal administrasi. Tapi, adèknyè kagak bawa kartu asuransinya, sêdêngkan pembayaran kudu sigrah diselesaikan. Akhirnyè, Galih putuskan buat menggunakan duit pribadinya. Jumlahnya cukup mengagetkan buat perawatan bêbêrapè jêm amè tindakan seadanya. Sekitar jêm 06.30, Galih amè adèknyè udèh diperbolehkan pulang. Lalu, padè siang ari sakit adèknyè mangkin parah. Diè ngêbawè adèknyè kê rumèh sakit berbeda, tapi têrnyatè rumèh sakit ntu kagak bermitra dêngan perusahaan asuransi nyang digunakan olèh adèknyè. Mao kagak mao Galih kudu menggunakan duit pribadinya lagi. Diè kagak tau pêgimanè jadinya kalau ajè wayah ntu diè kagak punya danè darurat di rekeningnya.


Teknologi Informasi (TI), atau dalam bahasa Inggris dikenal dengan istilah Information technology (IT) ntu istilah umumnye untuk teknologi ape aje yang membantu manusia dalam membuat, mengubah, menyimpan, mengomunikasikannye, dan menyebarkannye ntu informasi. TI menyatukannye komputasi, dan komunikasi berkecepatan tinggi untuk data, suara, dan video. Contoh dari Teknologi Informasi kagak hanya berupa komputer pribadi, tetapi juga telepon, TV, peralatan rumah tangga elektronik, dan perangkat genggam modern (misalnye ponsel). Pengolahan, penyimpanan dan penyebaran vokal, informasi bergambar, teks dan numerik oleh mikroelektronika berbasis kombinasi komputasi dan telekomunikasi. Istilah dalam pengertian modern pertama kali muncul dalam sebuah artikel 1958 yang diterbitkan dalam Harvard Business Review, di mana penulis Leavitt dan Whisler berkomentar bahwa "teknologi baru belum memiliki nama tunggal yang didirikan. Kita akan menyebutnya teknologi informasi (TI)". Beberapa bidang modern yang muncul dari teknologi informasi adalah generasi berikutnye teknologi web, bioinformatika, komputasi awan, sistem informasi global, Skala besar basis pengetahuan dan lain-lain.


Kalo bola nyang bahannye karet tuh harganye malah, udeh gitu dijualnye juga di toko bola aja sih. Kaga dijual tuh dinwarung-warung. Cuma ga gitu awet, paling kalo ga dipake-pake die cuma kempes trus bisa dah di pompa lagi. Jadi, bisa disimpen jangka panjang. Soalnye aye aja punya dari zaman kuliah, trus ampe sekarang punya anak masih awet tuh disimpen. Jadi, kalo difikir-fikir si sama aja ye setau aja beli bola plastik bisa bisa beli bola karet, malah dapet dua kali. Tapi, tergantung sih digunain buat apa, kalo emang buat orang nyang pro pasti pake bola karet, kalo bocah mah paling beliinnya bola karet ato ga plastik.


Telaga Saat Puncak adalah salah satu destinasinye wisata favorit di kawasan Puncak, Bogor, Jawa Barat, khususnye bagi para wisatawan dari Jabodetabek. Keindahannye ntu alam, dan udara sejuknye selalu berhasil memesona para wisatawannye, gaheran bejibun orang pade mau kemari. Namun, siape yang sangka kalau di kawasan dataran tinggi ntu terdapat telaga eksotik yang indah berselimutkannye kabut, pemandangannye yang indah dan cuacanye yang sejuk membuat tempat ntu makin didemenin orang-orang. Wisata Telaga Saat Puncak mungkin belum dikenal wisatawan secara luas, lantarannye letaknye tersembunyi di balik perkebunan teh dan perbukitan yang ditumbuhi pepohonan hijau. Resmi dibuka pada tanggal 28 Oktober 2018, Telaga Saat Puncak menyajikan pemandangannye alam yang asri, mulai dari gunung, hamparan kebun teh, hingga hutan yang hijaunye bikin girang tiap mata yang liatnye.


Tanah dihuni olèh triliunan bakteri, jamur, virus, protozoa, ama makhluk berukuran mikro laènnyè. Mereka bisa juga disebut sêbagè microbiome tanah. Para ilmuwan berteori bahwa keragaman lingkungan têmpat tinggal seseorang berdampak langsung pada kesehatan liwat microbiome. Hilangnya keragaman ênih diduga ngêjadi penyebab munculnya disregulasi sistem kekebalan tubuh. Dêngan bercocok tanam, êluh akan kontak langsung dêngan tanah, memungkinkan microbiome tanah berpindah ama berkoloni di kulit êluh. Dari kulit, microbiome akan menemukan jalan ampè kê dalêm tubuh ama bekerja sama dêngan microbiome tubuhmu. Jadi, microbiome tanah mendukung sistem kekebalan tubuh sehingga kita juga jadi lêbih sehat secara keseluruhan. Hasil riset dalêm The Science of the Total Environment juga mengindikasikan bahwa paparan microbiome tanah dapat mengurangi kecemasan ama stres.


Sêiring bêkêmbangnyè jaman amè mangkin canggihnyè tèknologi padè jaman êni ngêjè bocah-bocah banyak nyang kagak ngêtauin lagu daèrah Bêtawi, padahal lagu daèrah Bêtawi mêrupakan warisan lêluhur nyang kudu dilêstariin. Carè nyang kudu dilakuin supayè lagu daèrah Bêtawi têtêp didêmênin bocah-bocah adalah dêngan ngênalin lagu daèrah Bêtawi sêjak dini. Hal ntu bisè ngêjadiin bocah-bocah lêbih dêmênin lagu daèrah Bêtawi. Sêlanjutnyè, ngêbiasèin ngêdêngêrin lagu daèrah Bêtawi. Nyêtèl lagu daèrah Bêtawi padè wayah-wayah têrtêntu sêcarè têrus-têrusan bisè ngêjadiin bocah têrbiasè ngêdêngêrin lagu-lagu daèrah Bêtawi. Carè têrakhir adalah dêngan ngajak bocah kêlibat langsung dalêm nyanyiin lagu daèrah Bêtawi, misalnyè lagu Ondèl-Ondèl, Surilang, Kêroncong Kêmayoran, amè laènnyè.


Ade beberape kelebihan mesin cuci top loading dua tabung yang bisa jadi pertimbangan elu buat beli mesin cuci jenis satu entu. Pertama, harganye murah. Model mesin cuci entu harganye lebih murah soalnye mesin cuci model entu masih pake teknologi yang lebih sederhana dan kagak pake controller otomatis. Kedua, gampang dirawat. Model mesin cuci satu entu lebih gampang dirawat dan biaya servisnye serta harga sparepart-nye murah. Selaen entu, kerusakan di satu tabung kagak ngaruhin tabung laennye. Jadinye kalo elu emang mau beli mesin cuci supaye kagak perlu nguras tenaga buat nyuci, tapinye elu mau cari yang harganye ramah di kantong, mesin cuci model satu entu bisa jadi salah satu solusinye elu ye. Nah gimane? Menarik kan? Nyok deh cari tau lebih banyak sebelom beli!


Têrnatè punyè kêmiripan kulinèr amè Sulawèsi. Kagak tibang bahasè ajè nyang punyè kêmiripan, têrnyatè kulinèr jugè punyè bêbêrapè kêsamèan. Salèh atu gayêman khas Têrnatè nyang jugè ditêmuin di Sulawèsi adalah bagèa kênari. Bagèa kênari adalah sêjenis kuè kêring nyang bêrbahan dasar têpung sagu dan têrdapêt campuran kacang kênari. Bagèa kênari biasè dijadiin gayêman wayah nikmatin sêcangkir kupi atau tèh. Kue êni èmang urup disajiin wayah jonjon atau ngêriung amè anggotè kêluargè. Tèkstur kuènyè cukup kêras sêhinggè bakal lêbih nikmat kalo nyantêpnyè dêngan nyêlupin dulu di kupi atau tèh. Di Têrnatè, kuè êni biasènyè dihasilin dalêm industri rumèhan nyang udèh bêjalan turun-têmurun.


Menurut penelitian pada tahun 1886 para perempuan ntu kalo pade mau nyuci, kudu mengambil air delapan sampe sepuluh kali setiap hari dari mesin pompa air, sumur, atau mata air. Proses mencuci pakaiannye ntu pun begitu melelahkan, dan sangat menyita waktu, dimulai dengan merendam pakaian kemudian menyikat satu persatu, setelah ntu pakaian akan di bilas dengan air yang baru, dan tahapan yang paling melelahkan adalah saat memeras pakaian dengan tangan lalu menjemurnye di panas matahari. Manfaat mencuci dengan mesin ya ntu mencuci lebih bejibun pakaian lebih ringan, dibandingkan dengan mencuci secara manual. Mesin cuci ntu udeh didesain, dan dimodifikasi dengan tampungan yang lebih banyak pada mesin penggilingan atau pembilasannye. Dengan kata lain, kita dapat mencuci pakaian dengan kapasitas sesuai aturan mesin cuci tersebut dengan mudah, dan tenang. Salah satu alasan utama mengapa bejibun ibu rumah tangga yang ingin memiliki mesin cuci adalah kagak perlu mengkhawatirkannye cuaca. Sehingga pakaian akan lebih cepat kering walaupun sedang musim hujan karena pada mesin cuci ntu udehh ditambahkannye keunggulan untuk membantu proses pengeringan, setalah pakaian di keringkan pada mesin cuci, kite hanya perlu menjemurnye beberapa menit aje kagak perlu berjam - jam.


Tradisi coka iba atau topèng sètan mêrupakan tradisi masarakat Halmahèra Têngah nyang dilakuin saban 12 Rabiul Awal, têpatnyè wayah umat Islam ngêrayèin kêlahiran Rasulullah Saw. Tradisi êni dilakuin sêbagè bêntuk kêgêmbirèan. Sêari sêbêlonnyè, sêjumlèh imam masjid amè bobato alkhairat (jabatan imam dalêm stratè Kêsultanan Tidorè) têlêbih dulu ngêlakuin pêmbacèan puji-pujian bèrès sêmbahyang magrib amè isya. Sêmbari bacè puji-pujian, sêjumlèh wargè nyang banyak didominasi pêmudè nyiapin pêrlêngkêpan coka iba kayak topèng sètan amè rotan. Wargè nyang makè topèng sètan êni nyari wargè nyang masing bêkêliaran di jalanan. Kalo adè wargè nyang ditêmuin di jalan tanpè kostum coka iba, parè coka iba bakal ngêjar orang ntu dan ngêgêbuk tanpè ampun ampè orang ntu masup lagi kê dalêm rumèh.


Sonos rêsmi ngumumin kêhadiran spèkêr portabêl têrbarunyè nyang bêrnamè Roam. Ngêdêpanin dèsain nyang ringkês, spèkêr portabêl êni ngêbawè atu pitur unggulan, yakni TruePlay. TruePlay adalah tèknologi nyang dikêmbangin amè Sonos. Bêrkat TruePlay, spèkêr sêcarè otomatis bisè ngêrobah rèspons prèkuènsi suarè nyêsuèin lingkungan sêkitarnyah. Pitur mênarik laèn, Sonos Roam jugè dilêngkêpin mikropon far field. Mikropon êni bisè digunèin buat manggil amè bêrintêraksi dêngan asistèn pirtual Amazon Alexa amè Google Assistant. Selaèn ntu, Roam gè bisè kêhubung liwat konèksi WiFi atau Bluetooth amè ngêdukung pitur Apple AirPlay 2. Awaknyè gè amat tangguh. Dêngan rancangan nyang tahan aèr dêngan pêringkat IP67 (tahan aèr ampè kêdalêman 1 mètêr sêlamè 30 mênit) amè tahan jatoh. Dayè tahan batrè spèkêr portabêl êni bisè digunèin hinggè 10 jêm tanpè bêrênti buat sêkali isi ulang batrè.


Olahraga ekstrim selanjutnye ntu adalah mendaki gunung, olahraga satu ntu memang bejibun sekali digemari oleh orang-orang. Namun kite kaga tau tuh, para pendaki gunung ntu pade mempertaruhkan nyawanye mereka untuk mencapai titik tertinggi pegunungan. Salah satu risiko utama mendaki gunung adalah mencapai dataran tinggi. Dari ketinggiannye ntu para pendaki bisa aje kesulitan mendapatkannye oksigen yang cukup. Dalam bejibun kasus, pendaki gunung meninggal sebelum mencapai puncak ketinggiannye yang dituju. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin.


Menurut elu, dapur entu bagusnye yang kayak gimane? Yang luas kah? Yang peralatannye lengkap? Atau yang ada TV-nye? Nah ternyate, dapur entu kudu aman dan sehat! Kenape? Ya jelas aje karena entu ruangan dapur kan tempat kite bikin, ngolah, dan nyimpen bahan-bahan badogan ataupun badogan yang udeh jadi dan bakalan kite badog. Entu tempat kudu bersih Selaen entu, dapur juga kudu ade cahaya matahari dan ade ventilasi. Soalnye matahari entu bisa buat penerangan pas masih terang biar kagak perlu nyalain lampu dan bisa nyingkirin serangga ataupun binatang. Selaen entu kudu ada ventilasi biar sirkulasi udaranye lancar. Nah entu die dapur yang ideal. Kagak perlu gede, yang penting bersih, cahaya matahari bisa masuk, ade ventilasi udara, dan aman!


Kajian merupakan suatu kegiatan yang di dalemnye ntu kite dengerin ustadz atau ustadzah mengkaji suatu ilmu agama yang berlandaskannye dari kitab-kitab bersumber dari Al-Qur'an dan hadist biasanye di adakan sepekan sekali di Mesjid, gedung serbaguna, yayasan, atau di sebuah rumah. Tapi selama pandemi ini kaga asik mau gamau kite harus online kajiannye dengerin lewat youtube atau zoom. Sebelum pandemi aye biasanye ngikutin ntu kajian di mesjid deket rumah, aye perginye sama enyak aye seringannye, ntar di sononye ketemu temen-temen dan keluarga. Jadi kajian kite sekalian silahturahim pastinye. Nambah ilmu, pahala, dan seabrek manfaatnye, hati jadi kembali terasa cerah rasanye kalo iman kite abis di cas membahas ilmu-ilmu agama. Hati kite rasanye tenang, dan adem kalo abis dengerin kajian di mesjid.


Semua profesi ada untung ruginye, enak, dan kagak enaknye. Begitu juga menjadi pegawai kantoran. Kite ntu harus mengikuti aturan atasan, diawasi bos, dan sebagainye. Namun, ada kok kelebihan khusus jika kite jadi pegawai kantoran. Yang pertama, dan terpenting dari keuntungan yang didapat adalah kemandirian finansial. Kite mendapatkan uang dengan aturan, dan jadwal yang jelas. Kantong kite juga aman karena pekerjaan ntu menjanjikan gaji secara berkala. Tinggal bagaimane kite mengelola uang dengan lebih baik. Jika ada sisa, kite bisa membelanjakannye ntu untuk kebutuhan sekunder, tapi pastikan dulu bahwa kite masih memiliki uang untuk kebutuhan pribadi. Pada kebanyakan perusahaan, karyawan diperbolehkan untuk memilih asuransi kesehatan yang biayanya akan ditanggung oleh perusahaan.


Liburan akhir pekan kemarin, aye beserta keluarga pegih tuh ke restoran yang jual ayam goreng cepat saji.  Aye kaget bukan maen karena sekarang kalo mao mesen makanan udah canggih bener, kite tinggal pencet tuh papan yang gede bener yang isinye ada menu-menu. Pas kite udah kelarin pesenennya ntu kita tinggal pilih ntu mau bayar pake metode apaan, nah aye pilih metode bayar langsung di kasir tuh, abis ntu tinggal tunggu pesenan jadi terus kite nikmatin di tempat dah. Pelayanannya jadi cepet bener dah, resep bener aye ama teknologi di jaman sekarang. Nah kelar makan ga lupa aye tumpuk tuh piring bekas makan supaya si pramusaji gampang tuh angkatnya, pan sesama manusia mesti saling menghormati pan kite.


Padè akhir 2020, Ayu ngêbêt bangêt pèngèn punyè air fryer. Maklum, wayah ntu diè lagi gêncêrnyè nêrapin polè idup sèhat. Akhirnyè, Ayu bêli Yong Ma Magic Fryer FM 101. Air fryer êni dilêngkêpin duè pênandè waktu. Atu di atas pêranti nyêtèl suhu ampè 240 dêrajat cèlcius, atu lagi di bawah pêranti nyêtèl waktu masak ampè 60 mênit. Bêrhubung di rumèh tibang adè nugêt, akhirnyè Ayu nyobè ngêgorèng nugêt makè air fryer. Ayu pasang suhu 180 dêrajat cèlcius dêngan durasi 15 mênit. Jujur, èmang lêbih sêdêp madangan nyang digorèng makè minyak sih. Mêski bêgono, nugêt air fryer tanpè minyak buat Ayu têtêp sêdêp-sêdêp ajè, namènyè gè mao idup lêbih sèhat.


Belajar bikin kue emang kaga harus juga ikut-ikut les nyang bayarnya mahal gitu. Belajar sendiri di rumah juga bisa, apalagi sekarang tuh ade nyang namanye youtoube kite mau belajar masak apa aje juga bisa tuh ditonton di sono. Cuma keduanye ada kelebihan ama kekurangan. Kalo belajar sendiri tuh kite mesti cari kue nyang mau kite bikin, trus mesti nyari tuh bahan-bahan ape aja nyang diperluin. Peralatan juga mesti diperhatiin, kite mesti nyiapin tuh ape-ape aja peralatan nyang dipake buat bikin kue ntu. Resiko buat kuenye gagal juga bakal gede, karna kan kite nyoba bikin sendiri jadi belum tentu tuh teknik nyang kite pake bener apa kagak. Belajar bikin kue sendiri nyang kite pikir lebih murah di rumah juga kayanye perlu dipikir-pikir lagi dah.


Mi kocok adalah hidangan êmih bêrcitè rasè kaldu sampi khas Kotè Bandung. Mi  kocok ngêgunèin bahan baku êmih têlor. Sêlaèn êmih têlor sêbagè bahan utamènyè, kulinèr êni ngêgunèin bahan-bahan laèn kayak togè, kikil, sum-sum, amè kaki sampi. Mulènyè, masak aèr ampè ngêdidih. Sêlanjutnyè, kocok-kocok êmih têlor amè togè dalêm wadah logam bolong-bolong bêrgagang sêmbari nyêlupinnyè kê aèr panas. Kalo êmih têlor amè togè udèh kêliatan matêng, baru dah disèblok kuah. Abis ntu masupin potongan kikil, sum-sum, amè kaki sampi. Bumbu nyang digunèin buat ngêjè kuah kaldunyè têrdiri atas kaldu sampi, daon salam, lêngkoas, daon bawang, bawang putih, bawang mèrah, kêmiri, mêrica, jahè, amè garêm. Bumbu-bumbu ênilah nyang jugè nêntuin sêdêpnyè mi kocok khas Kotè Bandung.


Maulid Nabi adalah pêringêtan ari kêlahiran Rasulullah Saw., têpatnyè padè 12 Rabiulawal. Katè 'maulid' atau 'milad' ntu dalêm bahasè Arab ngandung maknè 'ari lahir'. Pêrayèan Maulid Nabi êni mêrupakan tradisi nyang bêkêmbang di masarakat Islam jauh sêtêlèh wapatnyè Rasulullah Saw. Tujuannyè adalah buat ngêningkatin sêmangêt jihad kaum muslimin. Pêrayèan Maulid Nabi jugè dipontên sêbagè bêntuk upayè buat ngingêt, ngayatin, amè ngêmulièin kêtêladanan Rasulullah sêbagè pêmbawè ajaran agamè Islam. Adè bêragêm carè nyang dilakuin buat mêringatin Maulid Nabi. Umumnyè masarakat Indonèsia mêringatin Maulid Nabi dêngan ngêgêlar pêngajian di masjid, langgar, rumèh, atau gêdong pêrtêmuan. Sêlaèn ngêgêlar pêngajian, adè banyak idè kêgiatan Maulid Nabi, misalnyè mulè dari santunan ampè lombè kêagamèan.


Paskah adalah hari raya umat Kristen yang biasa dilaksanakannye setiap tahun untuk memperingati kebangkitannye Yesus Kristus. Perayaan paskah ntu sendiri dilakukannye pade Minggu pertama setelah bulan purnama sesudah titik balik musim semi. Pada mulanye, perayaan Paskah merupakan hari suci pagan untuk pembaruan, dan kelahiran kembali. Sehingga, bisa dikatakannye bahwa perayaannye upacara paskah ntu terjadi pada musim yang sama dengan peringatannye tradisional kebangkitan Kristus dari kematian, bergabung dengan pagan yang disebut sebagai Paskah.Secara umum, Paskah ntu adalah semacem upacara keagamaan, atau festival penting Gereja Kristen yang merayakannye kebangkitannye Yesus Kristus yang diperingati antara 21 Maret dan 25 April, pada hari Minggu pertama setelah bulan purnama atau setelah titik balik musim semi utara. Menurut Perjanjian Baru Alkitab Kristen, Maria Magdalena datang ke kuburan di mana Yesus dikuburkan dan menemukannya kosong. Setelah itu, malaikat memberi tahu bahwa Yesus telah bangkit.


Kalo ada yang mau dagang onlen, sekarang udah banyak banget aplikasi yang lengkep buat jualan. Ada pasar onlen yang logonya warna oren, ijo, macem-macem. Kita bisa milih. Dulu, awal-awal yang pengen dagang onlen cuman bisa ngunjukin poto ama tulisan keterangan di bawahnya. Makin lama, disediain juga buat pedagang ngasih ngunjuk video dagangannya berapa detik doang. Mangkin enak lagi sekarang orang yang mau dagang, bisa lewat langsung atawa live. Ini kesempetan buat orang yang biasa dagang di pasar nawarin dagangannya ke pembeli. Enaknya pake live gini, orang yang dagang jadi bisa ngasih tau kelebihan barang dagangannya. Pembeli juga bisa ngeliat langsung barang yang mau dibeli. Jadi, sama-sama saling nauin. Udah gitu, bisa juga bisa nawar langsung kalo lewat live gini.


Beragamnye ntu budaya yang ade di Indonesia, ngebuat makanye beragam pula juga agamanye. Secara Indonesia ntu merupakan negara kepulauaan, dan kaya akan sumber daya alamnye, sehingga ngebuat bejibun masyarakat dari negara lain datang ke Indonesia, dan menyebarkan budaya, adan agama yang beragam. Seperti ntulah penjelasannye mengenai beragam Agama yang ada di Indonesia beserta Kitab Suci dan Hari Perayaan Besar masing-masing agama. Keragaman Agama ntu yang di Indonesia bukan menjadi sebuah sumber perpecahan bagi setiap masyarakatnye. Namun, menjadi suatu kekuatan bagi Negara Indonesia karena keberagamannye tersebut dan sifat toleransinye dari setiap agama, hal ntu membuat masyarakat di Indonesia bisa hidup berdampingan.


Elu udeh tau deskripsi persiapan diri untuk kondisi bencana alam? Ade seseorang yang sering ikut pelatihan dan dari beragam pelatihan yang seseorang die ikutin, ternyata yang pertama entu adalah jangan panik. Kedua, kalo udeh kejadian, selametin diri sendiri dulu. Ketiga, peka dan amati lingkungan sekitar, selaen entu, pastiin ade jalur keluar terdekat. Keempat, bekelin diri dengan alat-alat keselamatan, perlengkapan darurat, dan pengetahuan tentang pertolongan pertama pada kecelakaan dan kegawatdaruratan. Setelah tau entu semua, die mulai nyiapin alat-alat dan obat-obatan P3K di rumahnye, serta cek kadarluasa. Abis entu, di rumahnye die juga nyiapin tas emergency yang isinye berbagai perlengkapan emergency, kayak P3K, penerangan, dokumen identitas, aer minum dan badogan yang kadarluasanye lama, lilin, korek api, anduk, pakean ganti, selimut, dan laennye.


Kalo sore tuh dilapangan suka banyak banget tukang jajanan, deretannya kaya kaga putus-putus kalo aye liat. Nah biasanye aye beli jajanan namanya telor gulung, aye demen banget jajan gitu karna paling enak menurut aye. Nah hari ini tuh niatnye aye mau beli telor gulung biar banyakan gitu biar makannye juga puas kaga pake kekurangan. Aye juga emang udah suka langganan, dari banyaknya tukang telor gulung tuh cuma telor gulung dilapangan belakang rumah aye yang paling aye demenin. Rasa telor gulungye emang sama, tapi rasa saosnya tuh beda karna ada campuran bawang ama bumbu laennye. Nah abis makan ntu perut aye sebelah kanan sakit bukan maen, nah sampe dokter aye kaga boleh tuh makan sembarangan karna banyak lemak di empedu aye. Mulai dari situ deh aye kaga mau lagi dah tuh makan telor gulung, karna rasa sakitnya bikin aye udah kaga napsu makannye.


Koki di restoran sushi tei selalu rapih dan bersih dalam menjaga dapurnye, karena dalam restoran utama banget dah tuh ngejaga kebersihan, biar masakannye gaenak doang tapi bersih dan sehat. Koki menyiapkan bahan-bahan yang seger buat diolah menjadi sushi. Kepala masak juga menyiapkan bahan-bahannye yang halal ga cuma bersih dan sehat aje tapi halal juga perlu banget dah. Makanye ntu ganyeman pade enak semua, selain enak tentunye sehat juga baik untuk tubuh. Hal ini juga yang bikin ntu resto selalu bejibun yang antri, dan rela nunggu lama2 cuma buat makan di mari aje karena emang seenak itu ganyemannye, selalu seger, bersih, nyaman, dan aman untuk diganyem terus-terusan.


Kalo ngegibahin balapan motor di sirkuit, orang-orang pasti mikirnye langsung ke Valentino Rossi. Padahal, di jaman karang, enih lejen udeh ade penerusnye. Sama kerennye. Namanye Francesco Bagnaia. Atlet mude kelairan 1997 enih jadi salah satu dari tige "anaknye" Valentino Rossi nyang balapan di kelas MotoGP. Usahanye ngerangkak dari Moto3, ke Moto2, ampe ke kelas MotoGP kudu bangat diapresiasi. Di Moto2, die sempet nyabet juara waktu 2018. Maju due taun, kariernye nanjak drastis dengan jadi juara MotoGP 2021 ame MotoGP 2022. Dua-duanye ngebawa nama Ducati, nyang berarti setelah atu dekade lamanye ato terakhir pas 2010, Ducati akhirnye dapet juara MotoGP lagi lewat petarungan sengit Bagnaia lawan Marquez dari Repsol Honda. Kalo namanye udeh wangi begini, kite tunggu aje aksi balapan die di MotoGP 2023!


Pas aye kecil taon 2.000-an awal, bagi aye tv entu suatu elektronik yang canggih bener. Aye bisa nyaksiin dengan jarak deket dan jelas tanpa perlu ade di tempat yang same. Pas masih kecil, aye hobi bener nonton tv. Tentunye tontonan favoritnye aye pas masih kecil entu di tv adalah kartun dan aneka fil petualangan anak. Aye demen bener nonton Spongebob Squarepants, Chalkzone, Doraemon, Dora The Explorer, Narnia, Harry Potter, Lords of The Rings, The Hobbit, Hansel and Grettel, dan  kartun ataupun aneka film petualangan atau fantasi laennye yang merupakan acara tv kesukaannye aye pas kecil. Bahkan kalo pas kecil, aye kagak jarang bangun pagi pas libur cuma demi mau nonton kartun pagi.


Kek biase, ari Senin pulang kolah, waktunye ekskul Doel, basket, latian. Doel dateng dan nyiapin diri buat kegiatan pisik ari enih. Kate seniornye, sih, bakal latian adu 5 lawan 5. Doel siap maen! Begitu anggotanye udeh lengkap, ketua ekskulnye nyuruh semuanye buat pemanasan dengan peregangan ame lari keliling lapangan. Begitu kelar, die nyuruh 10 orang buat maen, dengan ngebagi 5 orang tiap timnye. Doel kepilih jadi anggota tim A. Abis briefing tiap tim, ketual ekskul bunyiin priwitan tanda permaenan dimulai. Ntu bola basket kelempar ke sonoh ke mari. Permaenan belangsung sengit, ampe ujug-ujug sala atu seniornye Doel di tim lawan, joprak terus ngaduh-ngaduh. Langsung, dah, dikerubungin ame semuenye. Doel ngeliatin bae soalnye kagak ngarti, ampe sala atu seniornye ngejelasin kalo ntu namanye keseleo. Biasanye gegara die muter kakinye, tapi di kondisi nyang kagak tepat, jadinye ligamen, otot, ame tendonnye ngeregang belebih. Bujug, enih, mah, bise jadi elmu baru buat Doel!


Selain menekuni dunia musik, Elly juga diketahui memiliki usaha wedding organizer khusus adat minang dengan nama Elly Kasim Collection.Usaha itu berasal dari warisan neneknya yang sudah dimulai sekitar tahun 1950-an. Ketika neneknya meninggal tahun 1973, Elly kemudian melanjutkan bisnis tersebut. Meninggal pada usia senja, penyebab kematiannya bukan lantaran Covid-19 meski masih dalam masa pandemi. Keponakannya mengungkapkan bahwa ia meninggal lantaran gangguan pencernaan. Memang darurat tapi bukan Covid-19. Ada masalah pencernaan yang katanya sudah kronis sampai akhirnya mengakibatkan komplikasi ke organ lainnya, Menjadi penyanyi dan memiliki kesibukan sebagai wedding organizer adat minang, Elly Kasim banyak bantu para selebriti saat jalani pernikahan. Salah satunya ialah Nikita Willy yang merasa kehilangan saat Elly Kasim tutup usia.


Usus ntu jadi salah atu fungsi pencernaan nyang penting buat awak. Supaye usus lebi sehat, lu kudu banyak gegaresin makanan nyang punye probiotik, prebiotik, serat, polifenol, dan makanan fermentasi. Ada ge gegaresan nyang bae buat usus ade banyak, aye sebutin contohnye. Kimchi, gegaresan asal Korea eni dibikin dari kol nyang difermentasiin, akibatnye die ngasilin tuh nyang namenye probiotik. Selanjutnye ade tempe, tempe juga punye kandungan probiotik ama tinggi protein nyang bae buat usus. Terus ade daon bawang, daon bawang punye zat nyang namenye fruktan nyang bagus buat usus. Nyang terakir ade bue pir, bue eni punye prebiotik ama pektin. Jadi selaen bagus buat usus, bue eni juga bise nurunin kolestrol.


Saya adalah sosok yang payah sepak bola ketika masa SMA. Dipasang diposisi apa saja yang menurut pelatih, saya malah mengecewakan akhirnya saya hanya bisa menjadi pemantau pertandingan yang dilakukan oleh teman-teman saya. Setelah bertahun-tahun saya temukan jawabannya kalau pada dasarnya saya mengalami masalah fitness atau kebugaran di masa SMA. Saya adalah orang yang bekerja di ladang dengan konsep beban. Artinya bobot tubuh saya tidak memungkinkan untuk menjadi pemain bola standard sekolah saya karena bobot badan saya tidak menudukung pergerakan dan dinamika dalam taktik dan strategi. Setelah saya kuliah, saya mengubah bentuk badan saya dengan latihan joging dan mengesampingkan latihan beban yang membntuk tubuh saya makin berbobot. Hasilnya adalah tinggi 175 cm dengan berat 72kg. Saya belajar soal taktik dan strategi sepak bola dari buku-buku di gramedia mengingat kala itu pandit football dan sejenis belum saya kenal (btw saya masuk kuliah tahun 2005).


Dinamakan rebana biang karena salah satu ukurannye berbentuk besar. Rebana ntu terdiri dari tiga rebana. Yang kecil bergaris tengah 30 cm diberi nama Gendang. Yang berukuran sedang bergaris tengah 60 cm dinamakan Kotek. Yang paling besar bergaris tengah 60-80 cm dinamakan Biang. Karena bentuknye yang besar, rebana biang sukar dipegang. Untuk memainkannye para pemain duduk sambil menahan rebana. Dalam membawakannye sebuah lagu, ketiga rebana itu mempunyai fungsi sendiri-sendiri. Biang berfungsi gong, gendang dipukul secara rutin untuk mengisi irama pukulan sela dari biang. Kotek lebih kepada improvisasi dan pemain kotek biasanya paling mahir diantara yang lain. Semula rebana ini lahir terkait kegiatan tarekat. Lagu-lagunye antara lain Allahu-Ah, Robbuna Salun, Allah Aisa, Allahu Sailillah, Alfasah, Dul Sayiduna, Dul Laila, dan lain sebagainye.


Kecapi adalah alat musik petik asli dari Indonesia yang serumpun dengan alat musik petik lainnye yang ada di wilayah Asia Timur, dan juga Asia Tenggara, seperti Vietnam, Jepang, Thailand, Korea, Burma, dan China.
Di wilayah Indonesia sendiri, alat musik ntu telah tersebar di berbagai wilayah nusantara, diantaranya Jawa, Sunda, Bugis, Batak, Dayak, Timor, Toraja, dan daerah lain sebagainye. Alat musik kecapi memiliki nama, dan bentuk yang berbeda-beda di tiap daerahnye, seperti kacaping, kecapi, kutiyapi, kasapi, dan lain sebagainye. Tetapi pada kecapi sunda memiliki bentuk, dan teknik bermain yang sudah maju, dan berkembang daripada alat musik petik sejenisnye yang ada di wilayah Indonesia. Bahkan, seiring berkembangnye teknologi ntu terciptalah sebuah kecapi elektronik yang lebih modern, dan canggih. Berdasarkan fungsinye alat musik ntu terbagi ke dalam dua bagian, diantaranye ; Kecapi indung dipakai untuk memimpin musik dengan cara memberikannye sebuah intro, bridges, dan interlude, serta juga menentukan tempo. Kemudian Kecapi rincik biasanye dipakai guna memperkaya sebuah iringan musik dengan cara mengisi ruang antar nada dengan menggunakan frekuensi yang tinggi. Berbeda halnya dengan kecapi indung yang memakai 18 atau 20 dawai, kecapi rincik ini hanya memakai 15 dawai.


Baru-baru êni Apple ngêluncurin hapè têrbaru mêrèka, yakni iPhone 14. Hapè kêluaran têrbaru iPhone êni mangkin canggih karna udèh dilêngkêpin amè pitur-pitur nyang bêlon adè di kêluaran sêbêlonnyè. Kagak gêgêtun banyak nyang ngincêr iPhone 14 êni, bahkan sêjak iPhone 14 bêlon rêsmi rilis. Kêluaran iPhone têrbaru êni udèh bisè dibêli sêcarè langsung di iBox, digimap, atau distributor rêsmi laènnyè mulè Jumat, 4 Nopèmbêr 2022. Tapi, êlu jugè bisè ngêbêlinyè dêngan ngêlakuin pêmêsênan lêbih dulu di distributor rêsmi Apple di Indonèsia. Carènyè adalah konsumèn bisè datêng langsung atau ngunjungin situs rêsmi distributor rêsmi Apple Indonèsia nyang dituju dan tinggal ngêlakuin pêmêsênan di sono.


Lari itu masuk ke dalem olahraga yang enteng yang pernah kita omongin waktu itu. Buat ngerjain olahraga ini kagak perlu bayar atawa alat. Paling kagak, hampir semua orang pasti pernah ngelakuin ini seumur idupnya. Ada banyak macem-macemnya olahraga lari ini, ada marathon, sprint, ama lari santai. Lari ini punya banyak banget faedahnya. Kalo rutin lari, badan kita pasti sehat. Selaen itu ada faedah laen yang bakal kita dapetin. Lari ngebikin berat badan kita turun. Buat orang yang punya niat buat diet, bisa banget ngerutin lari tiap paginya. Udah gitu, jantung ama pembuluruh darah juga sehat. Pas kita lari, jantung ama pembuluh darah ini bareng-bareng mompa oksigen. Nah, kalo sirkulasi darah udah lancar ngebantu buat ngurangin kolesterol jahat.


Kitab suci agama Hindu ntu adalah weda, kitab ntu berlaku sepanjang zaman. Mulai dari zaman manusia prasejarah hingga zaman modern. Weda memuat penjelasan tentang Tuhan dan alam semesta yang sesuai dengan kemampuan akal manusia. Menurut Drs. I Wayan Midastra, dkk. dalam buku Widya Dharma Agama Hindu untuk SMP, Weda disebut dengan Apourucyam. Sebab, kitab suci ini tidak disusun manusia, namun diterima oleh orang-orang suci. Weda berasal dari kata vid yang berarti "belajar mengetahui". Jika diartikan secara umum, Weda adalah kitab suci untuk mempelajari segala sesuatu, dari yang biasa hingga yang muskil. Ntu Kitab suci Weda dalam arti sempit terdiri dari empat samhita atau himpunan, ya ntu: Reg Weda memuat mantra-mantra dalam bentuk puji-pujian. Sebagian besar isi Sama Weda diambil dari Reg Weda, perbedaannya hanya terdapat pada puji-pujian. Yajur Weda diucapkan oleh Adwarya ketika melaksanakan upacara kurban, dan yang keempat ntu Atharmaweda mengandung mantra-mantra sakti dan ilmu gaib yang digunakan untuk menyembuhkan penyakit, menolak bahaya, dan masih banyak lagi.


Nonton bioskop nyang ked,ua kali bareng mpok tuh sensasinye sedikit beda, pas masup ke bioskop tuh teryata bioskop nyang premier. Kebeneran banget kan aye kaga pernah tuh nyobain bioskop premier, soalnye dari segi harga juga kaga kuat dah ama duit jajan dari babeh. Emang bener ye, sesuai ama namanye ya kualitasnya juga premier. Sofanya tuh nyaman banget dah, trus kursinye juga terbatas jadi kaga sebanyak kalo kite nonton bioskop biasa. Sofa nyang disediain tuh masing-masing buat atu orang, senderan punggung nyaman kaga bikin pegel, senderan kaki bisa di atur mao kite turunin apaa taekin, nah bisa juga tuh sambil rebahan. Nyaman banget rasanye, nonton 3 jam ampe kaga berasa, kalo begini mah diajakin nonton nyang 10 jam juga aye jabanin dah, bener-bener pengalaman terindah dalam nonton bioskop.


Fungsi utama dari handphone adalah dapat melakukan komunikasi dengan orang lain tanpa menggunakan kabel pesawat. Fungsi pertama ntu sebenernye udeh ada sejak pertama kali telepon genggam ditemukan oleh Martin Cooper. Rasanye bakal kurang lengkap, jika sebuah handphone kagak bisa digunakan untuk berkomunikasi atau melakukan panggilan kepada orang lain.Teknologi pada telepon genggam yang semakin canggih membuat telepon genggam bisa menggunakan layanan internet. Di zaman globalisasi ini, layanan internet bisa dikatakan cukup penting karena bisa mencari data, berita, dan informasi, baik di dalam negeri atau luar negeri dengan mudah. Semakin canggih suatu handphone, maka semakin besar memori penyimpanannye yang dimilikinye. Oleh karena ntu, fungsi handphone berikutnye adalah menyimpan data, seperti foto, video, berkas-berkas, dan sebagainye.


Indonesia punye ratu wushu nyang cantiknye kagak kalah dari model-model majalah. Bedanye, enih ratu jago bat bela diri. Namanye Lindswell Kwok, mantan atlet Taichi ato seni bela diri dari Tiongkok. Di Indonesia ame di dunie, die lebi dikenal sebage atlet wushu taolu. Waktu 2013, atlet kelairan 24 September 1991 enih dinobatin sebage Atlet Terbaik ame Komite Olimpiade Indonesia, terus juge dapet Satyalancana Dharma Olahraga ato penghargaan olahraga paling tinggi di Indonesia. Enih gak lepas dari prestasinye nyang bejibun. Terbukti, dari 2008 ampe 2017, die udeh ngoleksi 21 medali emas dari kejuaraan tingkat ASEAN, Asia, ampe dunie. Sisanye, ade medali perak 4 biji, ame medali perunggu 6 biji. Semuanye die dapet dari cabang olahraga Taijiquan ame Taijijian. Terakhir, pas 2018, die dapet penghargaan Atlet Putri Terfavorit dari Indonesian Sports Awards 2018. Keren!


Lagu-lagu daerah Bali juga ada beberapa judul, ntu lagu biasanye dinyanyiinnye kalo lagi ada acara adat gitu. Kebanyakkannye ntu pade lagu menggambarkannye kehidupan sosial, dan nilai-nilai luhur masyarakat yang ada di Bali. Seperti lagu daerah umumnye, lagu-lagu daerah Bali juga akan dinyayikannye ketika masyarakat Bali sedang melakukannye upacara adat, atau pentas kesenian. Lagu daerah Bali Macepet-cepetan mempunyai maknanye yang bercerita kalau masyarakat Bali adalah orang yang sigap, cepat, dan tanggap dalam mengambil tindakan. Ketika dinyanyikannye, lagu daerah ntu diiringi oleh musik tradisional yang menghentak dan bersemangat. Lagu ntu juga bisa menjadi lagu penyemangat dalam melakukan kegiatan sehari-hari oleh masyarakat Bali.


Waktu entu, Alsa sempet punya tetangga yang resek bener. Entu tetangga sepasang nenek dan engkong, intinye orang lanjut usia gitu. Mereka selalu bilang buat anggep mereka keluarga. Mereka juga kesepian gitu karena kagak ade cucu dan anakanye entu udeh kagak tinggal di sono, udeh mane entu anak satu-satunye. Jadinye ye mereka cuma berduaan aje gitu. Alsa katenye emang baek-abek aje awalnye hidup bertetangga same mereka. Tapi masalahnye nih ye, si entu nenek hobinye terlalu pengen tau urusan orang dan ikut campur. Pokoknye die tuh banyak tanya bener terkait ranah privasi keluarganye Alsa dan maksain pendapatnye buat diterima. Pokoknye hidup bertetangganye Alsa pas entu jelek bener deh. Nyok saling hormatin privasi tetangga!


Elu kudu paham ukuran standar tiap area di dapur soalnye entu hal penting buat proses masak supaye lancar, nyaman, dan aman. Selaen entu, elu juga kudu paham gimane cara atur alat dapur yang efisien dan tetep rapi. Elu pastinye tau kalo dapur entu ruangan yang berfungsi jadi tempat olah badogan. Kalo elu sadar, kegiatan olah badogan entu itu dibagi jadi empat, ya entu nyuci, nyiapin bahan, masak dan simpen bahan badogan. Jadinye, kagak peduli ape pun desain dapur yang elu pilih, kalo memungkinkan, elu tetep kudu sediain empat area buat entu empat kegiatan inti. Nah jadinye entu die dapur yang cukup ideal, selaen terkait kebersihannye, penataannye pun kudu diperhatiin.


"Nyok kite dengerin lagi Radio", sejumlah pekerja radio yang tergabung dalam Persatuan Radio Siaran Swasta Nasional (PRSSNI) DIY menggelar kampanye Dengar Radio Jogja di perempatan Gramedia Kotabaru Yogyakarta  waktu ntu dilakukannye. Kegiatan ntu tersebut bertujuannye untuk lebih mendekatkan radio kepada masyarakat, dan mengedukasi bahwa melalui radio masyarakat bisa mengakses beragam informasi secara cepat dan sekaligus mendapatkan hiburan. Selain ntu, kagak bisa dipungkiri bahwa akhir-akhir ini jumlah pendengar radio semakin berkurang. "Saat ini radio kalah jika dibanding dengan internet dan televisi. Melalui kegiatan ini diharapkannye ingin mengajak masyarakat untuk kembali mendengarkan radio. Radio adalah media yang mudah diakses oleh siape aje, dan dimane aje, kagak harus berlangganan untuk mengaksesnye, dan yang lebih penting, radio bisa menyampaikan informasi secara cepat. Kagak ada unsur kekerasan dan kontent yang fulgar dalam siaran radio.


Siape nyang demen Jejepangan di mari? Walopun masi satu benua, tapi tangeh ame mahal juge kalo pengen nyobain makanan Jepangnye kudu ke sonoh. Nah, makanye, kite cobain makanan Jejepangan nyang deket-deket aje, yok. Ade namanye Hoka-Hoka Bento. Enoh, nyang maskotnye wedon ame lanang dadah-dadahan bae. Enih restoran, walopun tema makanannye Jejepangan, tapi asli Indonesia, Cing. Makanye, cita rasanye bakal beterima bangat ame lidah orang Indonesia. Menunye juge macem-macem, ade chicken yakiniku, beef yakiniku, goreng-gorengan Jepang, ame nyang jadi gacoannye ntu salad porsian. Gegara make konsep restoran cepet saji, enih tempat makan pasti angsrongin bahan makanan nyang masi seger-seger, apalagi saladnye. Pengen nyoba, kagak?


Cara ngenalin olahraga ke anak itu bisa ngajak anak nonton langsung pertandingan olahraga. Pas lagi nonton kita bisa ngerasain suasananya yang rame. Suasana kayak gitu bikin ketularan semangetnya buat olahraga. Kadang, kagak melulu ngerasa langsung seneng, sih. Ada juga anak yang baru-baru ngeliat pertadingan olahraga ngerasa kayak aneh, ngerasa kagak tapi nyaman. Kita bisa ngikutin saran orang biar anak ngerasa betah pas lagi nonton pertandingan. Pertama, pilih macem olahraga yang aman kalo nantinya anak mau ngikutin. Olahraga yang aman itu kayak sepak bola, bulu tangkis, vli, futsal, basket, senam, ama renang. Olahraga-olahraga kayak gitu bisa bikin anak ketarik pas ngeliat pertandingan olahraganya ama suananya keseruan penontonnya juga.


Aye amat rindu kalo balik ke lokasi Eco Pesantren Daarut Tauhid nyang asri kepunyaannye Aa Gym. Apelagi dijaman sekarang eni pandemi nyang ngarusin kite banyak diem di dalem rumah aje. Lokasi Eco Pesantren eni kagak jauh dari rumah aye di daerah Parongpong, Kabupaten Bandung Barat tepatnye di Jalan Cigugur Girang No.34, Cigugur Girang, Parongpong Bandung Barat. Di Eco Pesantren eni ade seabreg fasilitas nyang disediain. Selaen pesantren, ntar bakal rame pelancong nyang bakal belajar berkuda atawa memanah, soalnye ade tempat khusus arena berkuda ame memanah nyang dikelola ame pengurus dan ame santri pesantren juge. Dulunye sebelom pandemi aye sendiri pernah tuh ngerasain belajar berkuda ame manah di tempat eni. Bakal ngasikin banget ame nyang pasti menantang bangat buat dicoba sekaligus juge ngikuti Sunnah Rasulullah saw.


Selaen salat 5 waktu tiap harinye, aye punya ajaran agama yang paling aye inget laennye buat dilakuin secara rutin, namanye zikir pagi dan sore. Tiap hari pas pagi aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore, setelah azan salat Ashar, aye salat Ashar, zikir setelah salat ashar, dan abis entu aye zikir lagi yang dikate sebagai zikir sore. Tiap harinye aye selalu berusaha buat ngelaksanain salah satu ajaran agama yang paling aye inget satu entu, zikir pagi dan zikir sore. Jadi ajaran agama yang paling aye inget buat dilaksanain secara rutin selaen salat wajib 5 waktu, ya entu zikir pagi dan zikir sore.


Bandeng prèsto adalah salèh atu kulinèr khas Sêmarang nyang cukup banyak didêmênin masarakat. Bandêng prèsto mêrupakan inopasi nyang dikêjè masarakat Sêmarang. Ikan nyang udèh dibumbuin êni dimasak dêngan ngêgunèin têknik prèsto. Ikan nyang tulangnyè udèh lunak êni ngêjadi olèh-olèh khas ibu kotè Jawa Têngah. Wayah nyaba kê Kotè Sêmarang, sêmpêtin dah buat ngunjungin Jalan Pandanaran. Jalan êni èmang khusus buat bêrburu kulinèr khas Sêmarang, têrmasup bandêng prèsto. Salèh atu toko di Jalan Pandanaran nyang ngêjual bandèng prèsto adalah Bandêng Juwana Èlrina. Toko êni mêrupakan salèh atu di antarè banyaknyè toko-toko nyang ngêjual kulinèr khas Sêmarang. Bêrbagè macêm bandêng prèsto bisè dipilih di mari.


Dulu, sêjak umur 6 taun Rian udèh punya seorang sahabat karib laki-laki. Mêrèka seumuran amè bersekolah di SD nyang sama, atu rombel kelas, amè rumèh mêrèka di desa gè saling berdekatan. Alhasil, nyaris saban ari Rian amè sahabatnya bergantian saling berkunjung amè menginap. Adè kalanya Rian mengajaknya main catur, adè kalanya diè nyang mengajak Rian menginap kê rumahnya sembari nyari belut amè telur puyuh. Sungguh, kisah kala ntu sangat berkesan amè sukar buat dilupa. Lucunya, mêrèka lagi-lagi masing diizinkan buat bersahabat dekat ampè SMP amè SMA. Di SMP mêrèka èmang kagak duduk atu kelas, tapi wayah pulang amè pêgi sekolah mêrèka ampir selalu berbarengan. Mêrèka pêrnèh naik ojek bonceng 3 demi bisè barêng-barêng sekaligus ngirit uang jajan. Mêrèka jugè pêrnèh berjalan kaki dari SMP ampè kê rumèh. Rêsêp bangêt!